
ACTA PP. XI 


MOTU PROPRIO 


DE ORDINARIORUM FACULTATIBUS QUINQUENNALIBUS 
PIUS PP. XI 


Post datam instructionem et statutam normam pro facul- 
tatum quinquennalium concessione, complures Episcopi, sive 
singulatim, sive coniunctim, a Nobis enixe efflagitarunt, ne ino- 
litus iam et vetustus mos mutaretur has facultates obtinendi 
unico folio typis impresso et ab uno Officio distribuendo. Gra- 
vamen enim esse sibi dicebant tot Officia adire, idque facere 
non posse nisi ope procuratorum et non sine incommodis atque 
dispendiis. 

Quae quidem omnia quum Nobis visa sint digna conside- 
ratione, ad gratificandum Episcopis et ad faciliorem ipsis red- 
dendam suarum Ecclesiarum administrationem, praesentibus Lit- 
teris motu proprio et certa scientia statuimus et decernimus, ut 
in posterum facultates quinquennales, intra limites praefinitos 
et sub formulis exhibitis die 17 martii 1922, ab una Sacra Con- 
gregatione tribuantur, apud quam omnes Episcopi, non obnoxii 
iurisdictioni sive Sacrae Congregationis de Propaganda Fide, 
sive Sacrae Congregationis pro Ecclesia Orientali, relationes 
suas dioecesanas deferre tenentur, hoc est a Sacra Congregatione 
Consistoriali. Ministri autem Sacrae Congregationis Consistorialis, 

saltem ante initium cuiuscumque quinquennii, a singulis S. Sedis 
Officiis requirent an in « facultatibus quinquennalibus » aliqua 
mutatio perficienda sit, eamque in formulis, quae distribuendae 
deinde erunt, adamussim introducent. Praesentibus valituris, 
contrariis quibusvis, etiam peculiari mentione dignis, non ob- 
stantibus. 

Datum Romae apud Sanctum Petrum, die xx mensis aprilis 
anno MCMXxIII, Pontificatus Nostri secundo. 


PIUS PP. XI 


LITTERAE APOSTOLICAE 


I 


ERIGITUR IN INSULA MADAGASOARIA VICARIATUS APOSTOLICUS DE « MA- 

IUNGA ». 

PIUS PP. XI 

Ad futuram rei memoriam. — Ex hac excelsa Principis Apostolorum 
cathedra, quam divinitus obtinemus, tamquam e sublimi specula, in omnes 
christiani orbis partes oculos mentis Nostrae convertimus et quae ad maio- 
rem Dei gloriam fideique incrementum conducere videantur, interposita 
auctoritate Apostolica, praestare maturamus. Iamvero, ut uberes salutis 
fructus in apostolico vicariatu de Diego Suarez, in insula Madagascaria, 
feliciter iam suscepti laetius augeantur, cum opportunum visum sit con- 
silium ab eodem apostolico vicariatu, Missionariorum Instituti a Spiritu 
Sancto curis concredito, qui amplissimo patet territorio, occidentalem par- 
tem distrahere ad novam Missionem erigendam, Nos, omnibus rei momen- 
tis attente perpensis cum VV. FF. NN. 8S. R. E. Cardinalibus negotiis 
Propagandae Fidei praepositis, haec, quae infra scripta sunt, edicimus ac 
mandamus. Nimirum, motu proprio ac ex certa scientia et matura delibe- 
ratione Nostris, deque apostolicae Nostrae potestatis plenitudine, praesen- 
tium Litterarum tenore, partem occidentalem territorii a vicariatu aposto- 
lico de Diego Suarez distrahimus sive separamus, atque inde novum vica- 
riatum apostolicum de Maiunga nuncupandum constituimus. Novi huius 
vicariatus apostolici de Maiunga limites sint sequentes: ad septentrionem 
limes, ab Analalava decedens, constituatur fluminibus Soza et Maéevarano, 

simul cum limitibus administrativis provinciae de Diego Suarez; ad orien- 
tem praesentibus provinciis de Vohémar, de Maroansetra et de Moramanga, 
cum linea partitionis aquarum occurrentibus; ad meridiem, n. 18° lati- 
tudinis meridiei; ad occidentem canale de Mozambico in cuius aditu archi- 
pelagus de Comores invenitur, quod in novo vicariatu de Maiunga volumus 
comprehensum. Eumdem autem novum vicariatum curis alumnorum Insti- 
tuti a Spiritu Sancto committendum statuimus. 

Haec mandamus, decernentes praesentes Litteras firmas, validas at- 
que efficaces semper exstare ac permanere, suosque plenos atque integros 
effectus sortiri et obtinere, illisque ad quos pertinent sive pertinere pote- 
runt, nunc et in posterum amplissime suffragari; sicque rite iudicandum 
esse ac definiendum, irritumque ex nunc atque inane fieri, si quidquam 
secus, super his, a quovis, auctoritate qualibet, scienter vel ignoranter 
attentari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xv 
martii, anno MCMXxItI, Pontificatus Nostri secundo. 


P. CARD. GASPARRI, a Seeretis Status. 


II 


ERIGITUR VICARIATUS APOSTOLICUS DE « VOLTA INFERIORE » IN AFRICA 

OCCIDENTALI. 

PIUS PP. XI 

Ad futuram rei memoriam. — Quae catholico nomini aeternaeque fide- 
lium saluti prospere ac feliciter eveniant, ea ut mature praestemus Nos 
admonet supremi apostolatus munus, quo in terris, licet immeriti, fun- 
gimur. Iamvero cum ea territorii vicariatus apostolici Togonensis pars 
in Africa occidentali, quae nunc ditioni anglicae subest, post expulsos 
Missionarios nationis Germanicae, curis Sodalium Societatis Lugdunensis 
Missionariorum ad Afros finitimi vicariatus apostolici a Litore aureo 
commissa, nune in vicariatum apostolicum proprium erigenda sit, ut 
uberiore ratione ibidem christiani nominis propagationi prospiciatur, Nos, 
omnibus rei momentis attento ac sedulo studio perpensis cum VV. FF. 
NN. 8. R. E. Cardinalibus negotiis Propagandae Fidei praepositis, haec, 
quae infra scripta sunt, edicimus ac decernimus. Nimirum, certa scientia 
ac matura deliberatione Nostris, deque apostolicae Nostrae potestatis 
plenitudine, praesentium Litterarum tenore, motu proprio, partem terri- 
torii vicariatus apostolici Togonensis in Africa occidentali, anglicae ditioni 
in praesens subiectam, simul cum duabus regionibus de Quwittah et de 

Tripolis (Denu) a finitimo vicariatu apostolico a Litore aureo distrahendis 
ac separandis, in vicariatum apostolicum erigimus de Volta inferiore nun- 
cupandum. Novum autem vicariatum hunc sequentibus limitibus finitum 
volumus: nempe, ad septentrionem n. 2° 8 33” limite politico; ad orientem 
limitibus politicis territorii Togonensis gallici; ad occidentem limitibus 
vicariatus apostolici a Litore aureo, idest linea quae cursu fluminum 
de Volta et de Dakka sequitur; denique ad meridiem Oceano Atlantico. 
Eumdem vero novum vicariatum de Volta inferiore curis sacerdotum 
Societatis Lugdunensis Missionum ad Afros provinciae Hollandicae com- 
missum volumus. 

Haec praecipimus, decernentes praesentes Litteras firmas, validas 
atque efficaces semper exstare ac permanere, suosque plenos atque integros 
effectus sortiri et obtinere, illisque ad quos spectant sive spectare poterunt, 
nunc et in posterum amplissime suffragari; sicque rite iudicandum esse ac 
definiendum, irritumque ex nunc atque inane fieri, si quidquam secus, 
super his, a quovis, auctoritate qualibet, scienter vel ignoranter attentari 
contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xv 
martii, anno MCMxxII, Pontificatus Nostri secundo. 


P. CARD. GASPARRI, a Secretis Status. 


III 


DIVUS LEONARDUS A PORTU MAURITIO CAELESTIS PATRONUS DECLARATUR 
SACERDOTUM QUI IN CATHOLICIS REGIONIBUS AD SACRAS MISSIONES 
POPULARES INCUMBUNT. 

PIUS PP. XI 

Ad perpetuam rei memoriam. — Romani Pontifices Nostri decesso- 
res fidelibus peculiaria munera sive officia vitae christianae implentibus 
singulares caelestes Patronos adsignare consueverunt, quorum valido ute- 
rentur auxilio et sequerentur exempla, huiusmodi ad honorem illos e san- 
ctis caelicolis eligentes, qui in iisdem muneribus et officiis, dum vitam morta- 
lem agerent, maxime excelluissent. Hoc ducti consilio piis precibus annuen- 
dum existimavimus dilecti filii Bernardini Klumper, Fratrum Minorum 

Ministri generalis, qui, amplissimo etiam fretus suffragio Purpurati S. R. E. 

Principis Orestis Cardinalis Giorgi, Nos instanter rogavit ut sanctum Leo- 

nardum a Portu Mauritio, Confessorem, Ordinis sui decus atque ornamen- 

tum, caelestem Patronum designare dignemur sacerdotum, qui sacris po- 
pularibus missionibus in regiouibus catholicis operam navant. Et sane 

divus Leonardus, inter Fratres Minores cooptatus et sacerdotio auctus, 
impiger ac strenuus divini verbi praeco, fere omnes Italiae regiones et 
urbes sacris expeditionibus lustravit. Vir potens in opere et sermone co- 
ram Deo et populo, atque electissimus in vinea Domini operarius, cele- 
berrimis concionibus innumeras conversiones operatus est, efficacia verbi 
non minus quam sanctitate vitae sordentes in vitiorum caeno homines ad 
poenitentiam adducens. Expedit ergo ut sacerdotes, qui christiano populo 
verbum facere student, tanti apostolici viri haereant vestigiis ipsoque 
caelesti gaudeant Patrono. Quamobrem, audito venerabili fratre Nostro 
Antonio 8S. R. E. Cardinali Vico, Episcopo Portuensi et Sanctae Rufinae, 
Sacrorum Rituum Congregationi Praefecto, apostolica Nostra auctoritate, 
praesentium Litterarum vi perpetuumque in modum, sanctum Leonardum 
a Portu Mauritio, Confessorem, in caelestem apud Deum Patronum pecu- 
liarem sacerdotum, qui ad sacras populares missiones in regionibus catho- 
licis ubique terrarum incumbunt, eligimus et constituimus. 

Decernentes praesentes Litteras firmas, validas atque efficaces semper 
exstare ac permanere, suosque plenos atque integros effectus sortiri et 
obtinere, illisque, ad quos pertinent sive pertinere poterunt, nunc et in 
posterum perpetuo suffragari; sicque rite iudicandum esse ac definiendum, 
irritumque ex nunc atque inane fieri, si quidquam secus, super his, a 
quovis, auctoritate qualibet, scienter vel ignoranter attentari contigerit. 
Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xvm 
martii, anno MCMXXIII, Pontificatus Nostri secundo. 


P. CARD. GASPARRI, a Secretis Status. 


IV 


PERANTIQUA PRAEMONSTRATENSIS ORDINIS ABBATIA B. M. V. DE « SPEINS- 
HART », INTRA FINES DIOECESIS RATISBONENSIS, RESTITUITUR. 


PIUS PP. XI 


Ad futuram rei memoriam. — Monasterium Speinshartense, in dioe- 
cesi Ratisbonensi et in territorio Bavariae situm, anno MCXLy in honorem 
Beatae Mariae Virginis fundatum et Ordini Praemonstratensi traditum est 
a comitibus de Reifenberg, primis religiosis viris ex abbatia Wiltinensi illuc 
advocatis. Sub visibili caelestis Patronae tutela monasterium idem flo- 
ruit alumnorum suorum pietate, virtute, doctrina et benefactis; et singu- 
larem tum Romanorum Pontificum decessorum Nostrorum, tum Princi- 

pum virorum, tum denique christianae plebis benevolentiam sibi compa- 
ravit. Privilegiis spiritualibus auctum, munificis donis ornatum, licet ab 
Hussitis anno Mccccxxvim per nefas fuisset vastatum, tamen ingens am- 
plitudine molis, etiam opibus adeo crevit, ut dignum a decessore Nostro 
Pio PP. II habitum sit, quod, iuxta vota Capituli generalis anni MCCCCLIX, 
in abbatiam erigeretur. Auspicata illa occasione constat, per Apostolicum 
Legatum 8S. R. E. Cardinalem Bessarionem illius abbatiae Praeposito pon- 
tificalia insignia fuisse tradita. Grassante reformatione anno MDLVI Speins- 
hartensis abbatia suppressa fuit, sed post saeculum, anno MDCLXI, in pos- 
sessionem suae domus religiosi redierunt et triginta post annos, idest anno 
MDCXCI, in pristinum restituta est abbatia. Continuo, sapientia Praelatorum 
et doctrina ac pietate alumnorum, talem ipsa abbatia splendorem nacta 
est, qualem numquam antea obtinuerat, donec, anno MDCCCII, per nefan- 
dam saecularizationis legem, una cum expulsione Ordinis Praemonstra- 
tensis ab omnibus Germaniae finibus, Speinshartensis abbatia occubuit. 
Diversas in manus dispertita sunt bona eius, et ecclesia conventualis anno 
MDCCCVIII in paroeciam oppidi Speinshartensis conversa est. Ex eo tempore, 
licet regionis incolae reditum canonicorum Praemonstratensium exop- 
tarent et saepius respicerent in proximiorem Ordinis eiusdem abbatiam, 
videlicet in Teplensem, illius religiosos quasi divino numine designatos 
intuentes ad antiquum restituendum monasterium, tamen ad nostros us- 
que dies numquam a civili gubernio Praemonstratensis Ordinis alumnis in 
Germaniam remeandi facta est potestas. Nunc vero, cum post immane 
europaeum bellum mutatus sit reipublicae status, dilectus filius Gilbertus 
Helmer, Abbas Teplensis, Ordinis Praemonstratensis, in Tcheco-slova- 
chia, sapienti ductus consilio cogitavit aliquod recuperare e praeclaris 
illis Ordinis sui monasteriis, quae olim in Germania magna cum populi 
utilitate floruerant ante iniquam, quam memoravimus, suppressionem; et, 
favente Deo, corrogatisque undique munificis largitionibus tam clerico- 
rum quam laicorum praestantissimorum, auctore atque auspice Ratisbo- 
nensi Ordinario, ipsi Teplensi abbatiae intima semper familiaritate coniun- 
ctam Speinshartensem abbatiam, una cum monasterio et continenti fundo, 
anno MOMXXI coémere potuit. Idem Teplensis Abbas, eodem anno, festivi- 
tate sanctissimi Virginis Rosarii, nempe praecipuo oppidi eiusdem festo 
die, primos e sua Teplensi abbatia religiosos viros ad Speinshartense coe- 
nobium adduxit, quos ovantes gratulantesque cives exceperunt, adstan- 
tibus et plaudentibus tam Vicario generali Ratisbonensi cum suo clero, 
quam civilis gubernii curatoribus. Die autem xvi mensis octobris nuper 
elapsi anni MCMXXII paroecia Speinshartensis a loci Ordinario Praemon- 
stratensibus concredita fuit, ac deinde, per authenticum civilis Bavariae 

gubernii instrumentum, ipsis tradita. Postea, die xxviI sequentis mensis 
decembris, monasterium Speinshartense notarii publici instrumento tam- 
quam persona iuridica a civili Bavariae auctoritate agnitum est, atque 
transitus monasterii cum adnexis hortis, agris et pratis in possessionem 
religiosorum Praemonstratensium publicis tabulis insertus fuit. Aedificium 
tam ecclesiae quam monasterii, utpote pulcherrimae artis opus, singulari 
cum cura a civili gubernio iugiter asservatum et restitutum, ita manet 
ut nullum inde oriri possit impedimentum quin ibidem bene ordinata 
communis religiosa vita statim iniri queat. Quae cum ita sint, cumque 
in praesens nonnulli candidati admissionem suam in Ordinis novitiatum 
ibidem postulaverint, memoratus Gilbertus Helmer, Abbas Teplensis, 
annuente ac probante Abbate Generali Ordinis Praemonstratensium, Nos 
instantibus precibus flagitavit, ut ipsam perantiquam Speinshartensem 
abbatiam, suprema Apostolica auctoritate, restituere dignemur. Nos autem, 
huiusmodi votis ultro libenterque annuentes, quod bonum, felix fau- 
stumque sit et universo Praemonstratensium Ordini bene vertat, collatis 
consilis cum VV. FF. NN. 8. R. E. Cardinalibus Congregationi praepo- 
sitis pro religiosorum sodalium negotiis pertractandis, apostolica Nostra 
auctoritate, praesentium vi perpetuumque in modum, abbatiam Bea- 
tae Mariae Virginis de Speinshart, Ordinis Praemonstratensis, in territo- 
rio Bavariae, intra fines dioecesis Ratisbonensis positam, cui omnia sup- 
petunt, quae pro familia religiosa sustentanda requiruntur, cum proprio 
novitiatu et cum iuribus ac privilegiis olim eidem concessis (exceptis ta- 
men privilegiis, quae referuntur ad temporalia ac territorialia ante saecu- 
larizationem propria) restituimus in integrum et plene restitutam decla- 
ramus. Praeterea decernimus ut Abbas Teplensis sic restitutae abbatiae 
Beatae Mariae Virginis de Speinshart sit ad tempus administrator, usque- 
dum Ordinis Praemonstratensis Generalis Abbas tempus advenisse iudi- 
caverit procedendi ad regularem novi Abbatis electionem. 

Haec statuimus, decernentes praesentes Litteras firmas, validas at- 
que efficaces semper exstare ac permanere, suosque plenos atque integros 
effectus sortiri et obtinere, dictaeque abbatiae sic restitutae, nunc et in 
posterum satis superque suffragari; sicque rite iudicandum ac definien- 
dum esse, irritumque ex nunc et inane fieri, si quidquam secus, super his, 
a quovis, auctoritate qualibet, scienter vel ignoranter, attentari contigerit. 
Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xxiv 
martii, anno MCMXxxIII, Pontificatus Nostri secundo. 


P. CARD. GASPARRI, a Secretis Status. 

ECCLESIA 8. BASILIT IN CIVITATE BRUGENSI TITULO ET PRIVILEGUS BASI- 
LICAE MINORIS HONESTATUR. 


PIUS PP. XI 


Ad perpetuam rei memoriam. — Romanorum Pontificum decessorum 
Nostrorum insistentes vestigiis, quae in orbe catholico templa antiqui- 
tate, dignitate, artium monumentis excellere videantur, ea consuevimus 
peculiaribus honoris titulis ac privilegiis locupletare, ut ea populares con- 
tinentium regionum, et qua maiore fieri potest, reverentia colant, et ani- 
morum ardore Deum precaturi invisant. Quam ob rem, cum venerabilis 
frater Brugensium Episcopus enixas ad Nos preces admoverit, ut eccle- 
siae Brugensi, quae in honorem sancti Basilii Magni, Episcopi, Confes- 
soris et Ecclesiae Doctoris, est Deo dicata in sua episcopali urbe, digni- 
tatem, titulum ac privilegia Basilicae minoris, pro Nostra benignitate, 
impertiri dignaremur, Nos Antistitis ipsius optatis annuendum ultro li- 
benterque existimavimus. Et revera novimus ecclesiam eandem inter 
praecipua templa et monumenta eiusdem dioecesis Brugensis locum obti- 
nere conspicuum; nam antiquitate, structura, artis operibus, supellectilis 
copia et magnificentia, sacris insignibusque relliquiis eadem fulget; prae- 
tereaque ad hunc usque diem non modo ex omni Belgio, sed ex finitimis 
quogue regionibus christifideles ad hanc sacram aedem Dei opem im- 
ploraturi turmatim confluunt. Cum igitur velimus Nos etiam christifi- 
delibus tum Brugensis tum finitimarum dioecesium stimulos addere, ut 
maiore in dies prosequantur veneratione hoc templum, quod in honorem 
Sancti Basilii, Episcopi, Confessoris et Ecclesiae Doctoris, est Deo dica- 
tum Brugensi in urbe: conlatis consiliis cum VV. FF. NN. 8. R. E. Cardi- 
nalibus Congregationi Sacrorum Rituum praepositis, apostolica Nostra 
auctoritate, praesentium Litterarum vi perpetuumque in modum, tem- 
plum Sancti Basilii, Episcopi, Confessoris atque Ecclesiae Doctoris, quod 
supra memoravimus, dignitate ac titulo Basilicae minoris honestamus, 
cum omnibus honoribus, praerogativis, privilegiis, indultis, quae mino- 
ribus Almae huius Urbis Basilicis de iure competunt. 

Haec statuimus, concedimus, decernentes praesentes Litteras firmas, 
validas atque efficaces semper exstare ac permanere, suosque plenos atque 
integros effectus sortiri et obtinere, illisque ad quos pertinent sive perti- 
nere poterunt nunc et in posterum plenissime suffragari; sicque rite iudi- 
candum esse ac definiendum, irritumque ex nunc et inane fieri si quid- 

quam secus, super his, a quovis, auctoritate qualibet, scienter vel igno- 
ranter, attentari contigerit. Non obstantibus contrariis quibuslibet. 

Datum Romae apud Sanctum Petrum, sub anulo Piscatoris, die xm 
mensis aprilis, anno MCMXXIII, Pontificatus Nostri secundo. 


P. CARD. GASPARRI, a Secretis Status. 


VI 


SEPARATO TERRITORIO A VICARIATU APOSTOLICO NATALENSI, ERIGITUR 
PRAEFECTURA APOSTOLICA DE « SWAZILAND », IN AFRICA MERIDIONALI. 


PIUS PP. XI 


Ad futuram rei memoriam. — Quae catholico nomini aeternaeque fide- 
lium saluti bene, prospere ac feliciter eveniant, ea ut mature praestemus 
Nos admonet supremi apostolatus officium, quod, commissum Nobis di- 
vinitus, in terris obimus. Hoc ducti consilio ultro libenterque annuendum 
censuimus precibus oblatis Nobis a dilecto filio hodierno Priore generali 
Ordinis Servorum Beatae Mariae Virginis, qui haec, quae sequuntur, Nobis 
exponenda curavit. Sodales scilicet Ordinis sui, iam inde ab anno MDCCCCXIV 
evangelizationis opus in orientali parte vicariatus apostolici Natalensis in 
Africa meridionali incepisse, sub iurisdictione illius Vicarii Apostolici, et 
apprime in regione vulgo dicta Swaziland; nunc vero, quo maiora reli- 
gionis incrementa in illo territorio facilius promoveantur, sibi in votis 
admodum esse, ut praedicta Missio, curis suorum alumnorum concredita, 
in praefecturam apostolicam per Nos erigatur. Quare, collatis consiliis 
cum VV. FF. NN.S. R. E. Cardinalibus negotiis Propagandae Fidei prae- 
positis, omnibusque rei momentis attento ac sedulo studio perpensis, 
motu proprio atque ex certa scientia ac matura deliberatione Nostris, 
deque apostolicae Nostrae auctoritatis plenitudine, praesentium Litte- 
rarum tenore, a vicariatu apostolico Natalensi regionem de Swaziland 
subtrahimus sive dismembramus, eamdemque in praefecturam aposto- 
licam sub nomine de Swaziland erigimus. Hanc autem novam praefe- 
cturam apostolicam curis sacerdotum praedicti Ordinis Servorum B. M. V. 
committimus; et statuimus ut eadem comprehendat totum territorium 
de Swaziland, atque a sequentibus limitibus circumscribatur: nempe ad 
orientem a possessionibus Lusitanis et a Tongoland; ad meridiem a prae- 
fectura de Zululand; ad occidentem et ad septentrionem a vicariatu 
apostolico Transwaalensi. 

Haec mandamus, decernentes praesentes Litteras firmas, validas atque 
efficaces semper exstare ac permanere, suosque plenos atque integros ef- 
fectus sortiri et obtinere, illisque ad quos pertinent sive pertinere poterunt 
nune et in posterum plenissime suffragari; sicque rite iudicandum esse ac 
definiendum, irritumque ex nunc et inane fieri si quidquam secus super 
his, a quovis, auctoritate qualibet, scienter vel ignoranter, attentari conti- 
gerit. Non obstantibus contrariis quibuslibet. 

Datum Romae apud Sanctum Petrum, sub anulo Piscatoris, die x1x 
mensis aprilis, anno MCMXXIII, Pontificatus Nostri.secundo. 


P. CARD. GASPARRI, a Secretis Status. 


Vil 


VENERABILIS DEI FAMULA THERESIA A IESU INFANTE, MONIALIS PROFESSA 
ORDINIS CARMELITARUM EXCALCEATORUM, BEATA RENUNTIATUR. 


PIUS PP. XI 


Ad perpetuam rei memoriam. — Quod Ioannes vidit in monte Sion vir- 
gineum agmen sequi Agnum quocumgque terit et suavissimum audivit edere 
canticum quod nemo poterat dicere, luculenter demonstrat quanti apud 
Deum habeatur intemerata virginitas, ea nimirum vivendi ratio angelicae 
potius quam humanae naturae consentanea. Omnium singulare hoc evan- 
gelicae gratiae munus, post magnam Virginem Dei parentem, quae me- 
rito virginalis decoris auctor est habita, plures candidis amictae stolis 
in Ecclesia Dei studiose retinuerunt puellae, quae fluxis mundi volu- 
ptatibus et illecebris caelestia gaudia numquam peritura antetulerunt. 
Quapropter in Ecclesia catholica purpureis martyrum rosis intertexta 
sunt nivea virginum lilia, ita ut ex iis splendidissima nectatur illa corona, 
qua immaculata Christi sponsa gaudet redimiri. In istiusmodi puella- 
rum virginum agmine hac nostra aetate praeclare excelluit Theresia 
a Iesu Infante, monialis professa, Carmelitarum Ordinis decus et orna- 
mentum, quae consummata brevi implevit tempora multa, devotumque cae- 
lesti Agno virginalem candorem magna cumulavit eximiarum laude vir- 
tutum. Alensonii, intra fines dioecesis Sagiensis, nata est Serva Dei, po- 
strema novem liberorum, Aloisio Iosepho Stanislao Martin et Maria Zelia 
Guérin parentibus, qui tum fortunae bonis tum magna christianae pie- 
tatis laude summopere commendabantur, die secunda mensis ianuarii anno 
MDCCCLXXII, et quarto meusis eiusdem die lustralibus aquis ablutae puellae 
Mariae Franciscae Theresiae nomen fuit. Quo tempore Dei Famula in 

lucem est edita, pater, honestissimo aurificis commercio satis amplis 
opibus partis, totum se familiae educationi devoverat, quo pio in opere 
sociam et adiutricem nactus est uxorem, quae traditur habuisse in votis 
ut filiae, quas quinque susceperat, Deo virginitatem dicarent; quod reapse 
alia post aliam praestitere. Hoc in pietatis domicilio, vix bimulae puellae 
primum rationis diluculum emicuit, continuo visa est rapi virtutis pulcri- 
tudine, eamque, ne Iesu Infanti displiceret, omni studio coepit adamare. 
Vix quartum aetatis annum excesserat, cum immatura dilectae gene- 
tricis mors acerbo infantulae animum dolore perculit, et nativam iucun- 
ditatem prorsus ademit. Maiores natu sorores Paulina et Leonia educandae 
Theresiae curam susceperunt, quae ipsis, sicut erga matrem iam fuerat, 
morigeram sese in omnibus praebuit atque obsequentem. Puerilibus nugis 
et ludis etiam licitis abstinens, in secretum domi recedens caelestium 
contemplatione delectabatur. Ut, amissa coniuge, filiarum custodiae atque 
institutioni melius prospiceret, cum universa familia pater Lexovium mi- 
gravit, eaque in urbe monialibus Ordinis 8S. Benedicti venerabilis Dei fa- 
mula in disciplinam datur. Experrecto super aetatem ingenio uberes in 
studiis progressus fecit, praesertim in historicis; catechesim autem adeo 
egregie didicit, ut parva magistra appellaretur. Acri memoria praedita, 
integrum De Christi imitatione librum ad literam retinuit, et sacras 
Scripturas non minus calluit, dum omnia christianae pietatis officia per- 
solvebat sic ad pietatem et modestiam composita, ut ceteris exemplo 
esset et incitamento ad imitandum. Interea gravi afficitur morbo, cuius 
indoles vel medentes fugit; fuitque non inconsulta familiarium opinio, 
infirmitatem illam fuisse mali daemonis arte immissam, praesentientis 
quantas a puella clades foret relaturus; eandemque opinionem post fusas 
ad Beatam Virginem preces mirabilis ac subitanea sanatio confirmavit. 
At miro flagrans erga Deum amore puella iamdiu esuriebat caelestes 
dapes, sed iuxta dioecesis leges a suscipienda Eucharistia aetatis causa 
-nondum enim attigerat decimum annum — adhuc removebatur. Tan- 
dem auspicata illuxit octava dies mensis maii anni MDCCCLXXXIV, qua 
datum ei fuit ardens votum implere et, incredibili perfusa gaudio, dul- 
citer illacrymans, amoremque ore spirans, Angelorum Pane recreata 
est. Paulo post sacro Confirmationis chrismate inungitur ad recipienda 
Spiritus Sancti dona satis superque matura. Illis quidem annis venera- 
bilis Ancillae Dei maiores natu sorores, mundo valedicentes et familiam 
relinquentes, se in Carmeli claustra abdiderunt. Discessus sororum a pa- 
terna domo gravi puellam dolore affecit, opportunumque genitoris eius 
consilium visum est e Benedictinarum gynaeceo Theresiam revocare, ut 
domi quod de studiorum curriculo ei absolvendum supererat, expleret. 

Sed, in hac vitae conditione, et infirmae corporis valetudini et animae 
angoribus obnoxia fuit puella: spiritus ariditate devexata, saepe erum- 
pebat in lacrymas, assidua iugiter prece Deum rogans ut vias suas osten- 
deret. Et oranti filiolae suae benignas aures praebuit Deus. Nocte enim 
natali Salvatoris nostri, anno MDCCCLXXXVI, dum sollemni sacro piissime 
adstat, Theresia continuo a quibusque intimis angoribus sese liberari 
sentit, metus abire omnes atque ad novos sensus impetus animi effundi. 
Inde ad sanctitatis semitam decurrendam ut gigas exsultare visa est, 
pietatis caritatisque opera vividiore studio complecti, atque in Carmeli- 
tica claustra coepit cogitare. Piissimus pater, qui iam Deo tres filias dona- 
verat, licet acerbissimum discidii ferret dolorem, non renuit tamen The- 
resiam voti compotem reddere; sed ecclesiastici moderatores puellam vix 
quindecim annos natam se rigidissimae religiosae vitae posse mancipare 
omnino negarunt. Sancti tenax propositi directe ad Romanam Sedem 
venerabilis Serva Dei statuit provocare, et una cum genitore civium suo- 
rum Romam peregrinantium agmini se miscuit. Ut in conspectum stetit 
Nostri praedecessoris Leonis XIII Pontificis, naturali devicta timiditate, 
sese ad eius pedes proiecit, animique sui votum aperuit; sed Pontifex ad 
Superiorum placitum supplicantem remisit. Tanta frustrata spe, acerbis- 
simum dolorem aequo animo tulit heroica virgo et divinae voluntati ac- 
quievit, donec Episcopus, tanta permotus virtute, optatam ei veniam 
largitus est. Quare, die Ix mensis aprilis anni MDCCCLXxxvil, Carmelitica 
claustra Lexoviensis civitatis ingreditur Ancilla Dei, adepta tandem quod 
tanto amore concupiverat. Tyruncula vel a primis initae religiosae vitae 
diebus statim apparuit adeo in sanctitate probata, ut magistra tyronibus 
praeposita numquam se tam piam alumnam habuisse fateretur. Nuncupa- 
tis religiosis votis die vi1I mensis septembris anni MDCCCLXxxx, Theresia 
a@ Puero Iesu maluit vocari, quasi ipso nomine significaret peculiare illud 
sanctitatis genus ad quod summa navitate contendit, ad perfectionem 
illam quae quasi infantia spiritualis appellatur, iuxta increatae Sapien- 
tiae praeceptum: Nisi conversi fueritis et efficiamini sicut parvuli, non 
intrabitis in regnum caelorum (Matth., XVIII, 3). Et sane ut infans in 
complexu matris tuto requiescit, ita se divinae Providentiae totam com- 
misit Ancilla Dei. Simplex sicuti columba nidificans in summo ore foraminis, 
suspexit unice in caelum; candidam in baptismate susceptam stolam usque 
immaculatam servavit. Triennio post professionem votorum, asceterii Le- 
xoviensis Antistitae Agneti a Iesu, ipsius Servae Dei germanae sorori, 
visum est se non posse meliore ratione tyronibus instituendis prospicere, 
quam si iisdem praeficeret Theresiam, titulo et munere magistrae adiutri- 
cis eidem tributo. Sic viginti annos nata Ancilla Dei gravissimum susce- 

pit pondus instituendarum tyronum, quod ad obitum usque retinuit, et 
singulari prudentia suique abnegatione, non minus quam uberrimo cum 
spirituali fructu, commissum munus obivit. Totam se alumnarum bono 
devoveus, mater illis erat et soror; angelicam prae se ferens suavitatem, pia, 
mitis, humilis, obediens, disciplinae observantissima, quae verbo docebat 
confirmabat exemplo. Virtutum omnium laude florens fervido excelluit 
in Deum amore et, ad instar divi Francisci Asisiensis, perpetuus amoris 
’ canticus in eius anima personabat. Numeris quidem intimos sensus tradi- 
dit et carmina non invenusta finxit, ut divini amoris mysteria concele- 
braret. Superioribus quoque iubentibus, ad plurimorum aedificationem et 
salutem, ut viam illis ostenderet quae ad plenitudinem amoris adducit, 
quae ipsa fecerat et docuerat scripto commisit; et in hoc vitae commenta- 
rio, in praesens per universum orbem diffuso, rec. mem. decessor Noster 
Pius PP. X nitere in exemplum virtutes et fere spirare animam Lexovien- 
sis virginis asserere non dubitavit. Sed iam vitae Servae Dei finis appro- 
pinquabat et fecisse Dominus ipse visus est finem praesagio quod homi- 
nes ceperant de puella animi candore et ipsa forma angelis simillima, eam 
nempe non posse diutius in humanis commorari. Cum enim explevisset 
tertium supra vigesimum aetatis annum, pulmonum tabe corripitur, quin 
tamen de arctissima communis religiosae vitae ratione quidquam remitte- 
ret, donec lectulo decumbere, viribus deficientibus, coacta est. Menses 
quinque dirissime excruciata, hilari vultu et miranda patientia, pati pro 
Christo et dissolvi cupiens et cum Christo esse, saevos dolores pertulit. 
Caelestis amoris igne consumi potius quam morbo visa est, et Ancillae Dei 
decumbentis lectulus religiosae familiae universae sanctitatis cathedra fuit, 
donec, die trigesima mensis septembris anni MDOCCLXXXXVI, caelesti visu 
recreata, placidissimo exitu ad caelestis Sponsi nuptias convolavit. Fune- 
bribus iustis rite solutis, in Lexoviensi coemeterio condita est; sed brevi 
sanctae virginis nomen in toto catholico orbe coepit celebrari, factumque 
est sepulcrum eius gloriosum (Isa., XI, 10). Percrebrescente igitur fama 
sanctitatis, caelestibus confirmata signis et miraculis, penes sacrorum 
rituum Congregationem causa agitari coepta est de caelitum honoribus 
Ancillae Dei decernendis. Ut de virtutibus eius inquireretur tum Lexovii 
tum Romae tabulae de more conditae sunt; omnibusque probationibus 
iuridice sumptis ac rite perpensis, rec. mem. decessor Noster Benedictus 
PP. XV sollemni decreto, decimo nono kalendas septembris anno MDCCCCXXI 
edito, sanxit Theresiae a Iesu Infante virtutes heroicum attigisse fastigium. 
Absque ulla mora inita deinde est actio de miraculis quae ea deprecante 
divinitus peracta ferebantur, omnibusque de iure absolutis, Nos ipsi, ter- 
tio idus februarias vertentis anni Mpccccxx1I prolato decreto, de duobus 

miraculis constare pronuntiavimus. Porro cum de heroicitate virtutum 
nec non de duplici miraculo iam esset prolatum iudicium, illud supererat 
discutiendum num venerabilis Dei Famula inter Beatos caelicolas tuto 
recensenda foret. Id praestitit venerabilis frater Noster Antonius Cardi- 
nalis Vico, Episcopus Portuensis et Sanctae Rufinae, causae relator, in 
generalibus comitiis coram Nobis in Vaticanis aedibus, die sexta martii 
mensis huius anni, habitis; omnesque tum Cardinales sacris tuendis riti- 
bus praepositi, tum qui aderant Patres Consultores, unanimi suffragio 
affirmative responderunt. Nos vero Nostram aperire mentem distulimus, 
donec, in tanti momenti re, iteratis precibus caeleste lumen impetraremus. 

Quod cum impense fecissemus, auspicatissima die qua sancti Patriar- 
chae Iosephi, inclyti Beatae Mariae Virginis Sponsi Ecclesiaeque Patroni 
festum agitur, huius quidem anni, eucharistico litato Sacrificio, adstanti- 
bus eodem Episcopo Cardinali Antonio Vico, causae relatore et sacrorum 
ritaum Congregationi Praefecto, nec non dilectis filiis Angelo Mariani, 
Promotore Fidei generali, et Alexandro Verde, sacrorum rituum Congre- 
gationis Secretario, tuto procedi posse decrevimus ad sollemnem venera- 
bilis Servae Dei Theresiae a Iesu Infante Beatificationem. 

Quae cum ita sint, Nos, moti precibus universi Ordinis Carmelitarum 
Excalceatorum, auctoritate Nostra apostolica, harum Literarum vi, facul- 
tatem facimus ut venerabilis Serva Dei Theresia a Iesu Infante, monialis 
professa ipsius Ordinis Carmelitarum Excalceatorum, Beatae nomine nun- 
cupetur, eiusque corpus et lypsana sive relliquiae, non tamen in sollemni- 
bus supplicationibus deferendae, publicae fidelium venerationi proponan- 
tur. Praeterea eadem auctoritate Nostra apostolica concedimus ut de illa 
recitetur Officium et Missa celebretur singulis anni diebus de Communi 
Virginum cum orationibus propriis per Nos approbatis. Eiusmodi vero 
Missae celebrationem et Officii recitationem fieri dumtaxat concedimus 
in dioecesi Baiocensi et Lexoviensi atque in templis omnibus et oratoriis, 
quibus ubique terrarum utitur Ordo Carmelitarum Excalceatorum, ab 
omnibus fidelibus tam saecularibus quam regularibus qui Horas canonicas 
recitare teneantur, et, quod ad Missam attinet, ab omnibus sacerdotibus ad 
templa in quibus festum agitur confluentibus. Denique largimur ut sol- 
lemnia Beatificationis eiusdem venerabilis Dei Famulae Theresiae a Iesu 
Infante in dioecesi ac in templis supradictis celebrentur cum Officio et 
Missa duplicis maioris ritus; quod quidem fieri praecipimus diebus per 
Ordinarium designandis intra annum postquam eadem sollemnia in pa- 
triarchali Basilica Vaticana fuerint celebrata. 

Non obstantibus Constitutionibus et ordinationibus apostolicis ac de- 
cretis de non cultu editis, ceterisque contrariis quibuscumque. 

Volumus autem ut praesentium Litterarum transumptis, etiam impres- 
sis, dummodo manu Secretarii sacrorum rituum Congregationis subscripta 
et Praefecti sigillo munita sint, in disceptationibus etiam iudicialibus 
eadem prorsus fides adhibeatur, quae Nostrae voluntatis significationi, 
his ostensis Litteris, haberetur. 

Datum Romae apud Sanctum Petrum, sub anulo Piscatoris, die xxIx 
mensis aprilis, anno MDCCCCXxIII, Pontificatus Nostri secundo. 


P. CARD. GASPARRI, a Secretis Status. 


EPISTOLAE 


I 


AD BR. D. PAULUM SIMON, SACERDOTEM, SOCIETATIS GERMANICAE A SANCTO 
WINFRIDO, PRO HAERETICORUM AD CATHOLICAM FIDEM REDUCTIONE, 
PRAESIDEM. 


Dilecte fili, salutem et apostolicam benedictionem. — Conditam abhinc 
triennium in Paderbornensi dioecesi Societatem, titulo Winfriedbund, vel 
necessitati vel saltem magnae cuidam utilitati parere, quamquam ex ipsa 
eius propagatione coniicere licet, cum sodalium numerus, et clericorum 
et laicorum, ad plura millia tam brevi intervallo increbruerit, erit tamen 
omnibus apertum atque perspicuum, quicumque perpenderint, quid ipsi- 
met vobis proposueritis et quo pacto illud idem efficere nitamini. Actio 
enim vestra eo pertinet, ut quos e civibus istis saeculare discidium ab 
Ecclesia catholica distinet, eos ad complexum antiquae Matris revocetis: 
quae sane actio, cum plane officio Ecclesiae ipsi divinitus commisso re- 
spondeat, tum Dei voluntati congruit aptissime, qui mandavit unicuique 
de proximo suo. 

Ad eiusmodi autem reconciliationem procurandam quo sibi sodales 
faciliorem aditum viamque muniant, illud religioni habent, ut verbis scri- 
ptisque, ab omni asperitate remotis, praeiudicatas convellant opiniones 
quae de Ecclesia catholica apud bene multos sunt istic inveteratae, si- 
mulque nativam ac genuinam catholicae fidei vim pulchritudinemque 
perdiligenter illustrent. At etiam aliud agitis, sine quo vel summa dicendi, 
scribendi persuadendique facultas haud satis habeat hoc in genere effica- 
citatis: nempe, instituto ipsorum vestro, et optimae vitae exemplo prae- 
ire ceteris contenditis, et a Deo sollicita exposcitis prece, ut illucescat 

aliquando ille dies, quo omnes cives vestri in eiusdem fidei professione 
vobiscum consentiant. Neque minore iis caritate prospicitis, qui ad pascua 
vitae aeternae redierint; quibus cum saepe contingat ut miseriore iam 
tum condicione -conflictentur, iis subvenire quoquo modo studetis. Li- 
benter igitur Sodalitatem vestram sic probamus, quemadmodum Ger- 
maniae Episcopi, qui Fuldam duobus proximis annis de more convene- 
rant, semel iterumque probavere. Verum, ne quid incommodi ex opera 
vestra oriatur, quae ceteroqui tam laetam Nobis spem exspectationemque 
facit uberrimorum fructuum, id unum vos paterna auctoritate monemus, 
ut in agendo moderationem ac suavitatem perpetuo adhibeatis et Epi- 
scopis dicto audientes sitis, quorum est de opportunitate conatuum ve- 
strorum, pro locorum varietate, iudicare. Cavere enim debetis potissimum, 
ne usquam, improvido abrepti studio, id audeatis, unde acatholicorum 
offensio cum animorum detrimento magis augeatur quam minuatur. Divi- 
nus autem hominum Redemptor, qui venit salvwm facere quod perierat, 
coeptis adsit vestris caelestium effusione gratiarum; quarum auspex pa- 
ternaeque benevolentiae Nostrae testis sit apostolica benedictio, quam 
tibi, dilecte fili, et universis Sodalitatis, cui praees, sociis peramanter in 
Domino impertimus. 

Datum Romae apud Sanctum Petrum, die xxIv mensis februarii, 
anno MOMXXIII, Pontificatus Nostri secundo. 


PIUS PP. XI 


II 


AD R. P. EDUARDUM HUGON, EX ORDINE PRAEDICATORUM: DE TRACTA- 
TIBUS DOGMATICIS AB EODEM EDITIS. 


Dilecte fili, salutem et apostolicam benedictionem. — Praeclarum 
sane ingenii tui fructum, oblata nuper a te volumina accepimus, quae 
Tractatus Dogmatici inscribuntur; eaque cum sensim, quantum per occu- 
pationes licuit, evolveremus, vidimus, scripta quidem tua, ut superiorum 
Pontificum insigni commendata sunt praeconio, sic peculiare a Nobis 
laudis testimonium postulare. Etenim Pius X s. m., cum Cursum Philo- 
sophiae Thomisticae edidisses, tibi gratulatus vehementer est «et since- 
«ram sancti Thomae doctrinam et copiam compositionemque rerum et 
«scribendi perspicuitatem »; neque ignoramus proximum Decessorem id 
tibi honori tribuisse, quod religionis mysteria faciliore expositione ad 
captum fidelium aptasses sacrasque disciplinas ad pietatem fovendam 

percommode adhibuisses. Nobis autem tractatus istos, dilecte fili, tuos, 
quibus, ad modum commentarii in praecipuas quaestiones dogmaticas 
Summae sancti Thomae, rem theologicam in studiosorum utilitatem expla- 
nas, scito admodum probari, eo vel magis quod ea praeoccupasse videris, 
quae, data ad Cardinalem Praefectum Sacri Consilii Seminariis et Stu- 
diorum Universitatibus curandis Epistola Apostolica, haud ita pridem 
Nosmet ipsi praecepimus. Secutus enim es, ut ibi tum monebamus, « non 
«solum rationem seu methodum, verum etiam doctrinam et principia 
«sancti Thomae»; et theologiam positivam, quam vocant, etsi totius 
tractationis nullam non partem attingit, ita tamen scholasticae servire 
iussisti, ut principem haec locum, quemadmodum aequum erat, obti- 
neret. Iam non igitur opus tuum sterili quadam dogmatum recensione 
constat, immo etiam prae se fert « verum atque solidum disciplinae corpus, 
«ex principiis et conclusionibus compactum »: in eoque placet praeterea, 
cum rerum orationisque perspicuitatem, tum studium commendare, quo 
soles, occasione data, pietatis igniculos opportunis commentationibus 
lectoris animo iniicere. Itaque pergito alacer ad mentem Aquinatis sacras 
verbo scriptisque disciplinas iuvenibus sacerdotio initiandis tradere: quod 
ut tibi diu feliciterque contingat, caelestis sapientiae munerum auspi- 
cem, paternaeque caritatis Nostrae testem, tibi, dilecte fili, apostolicam 
benedictionem peramanter in Domino impertimus. 

Datum Romae apud Sanctum Petrum, die xxv mensis februarii anno 
MCMXXIII, Pontificatus Nostri secundo. 


PIUS PP. XI 


III 


AD R. P. D. FRANCISCUM ALEXANDRUM MAILLET, EPISCOPUM SANCTI CLAUDII: 
XXV EPISCOPATUS NATALEM GRATULATUR. 


Venerabilis frater, salutem et apostolicam benedictionem. — Vixdum 
cognoveramus, adventare diem. tibi faustum, quintum nempe ac vicesi- 
mum episcopatus natalem, cum in societatem laetitiae tuae venire decre- 
vimus. Et venimus quidem perlibenter, non modo quia ecommunia cum 
Ecclesiae Pastoribus habemus quaecumgque iis laeta tristia contingunt, sed 
etiam caus4 singillatim tu4, qui, in emetiendo hoc haud brevi episcopalis 
muneris spatio, nihil reliqui feceris quod esset dioecesi tibi ad gubernan- 
dum commissae aliquo pacto profuturum. Novimus profecto, clerum po- 
pulumque tuum, per eas, in quas incidisti, rerum temporumque Vicissi- 

tudines, nec pauca tibi nec mediocria solacia adhibuisse: quod quidem 
Nobis pollicetur fore, ut, hac in eventus faustitate, nullae ab iis omnibus 
tibi desint amoris observantiaeque significationes. Quibus cum praeire 
velimus paterno gratulationum ominumque testimonio, tibi equidem gra- 
tulamur ex animo illam, quam apud Deum et coram Ecclesia tibi pepe- 
risti, egregie factorum laudem; optamus autem cupimusque, ut diu in- 
columis gregi regundo serveris, copiosissimamque ita mercedem illam ef- 
ficias, quam, suo tempore, Pastorum Princeps Iesus Christus est tibi, pro 
studiosa ovium suarum curatione, repensurus. Quo, praeterea, eventus 
iste tuis fructuosior evadat, damus libenter, ut, quo die sollemnia ob ini- 
tum a te abhinc quinque et viginti annos episcopatum in cathedrali templo 
peragentur, adstantibus Nostro nomine benedicas, proposita iisdem plena 
admissorum venia, usitatis condicionibus lucranda. Caelestium interea 
gratiarum conciliatricem paternaeque benevolentiae Nostrae testem, tibi, 
venerabilis frater, et universo clero populoque tuo apostolicam benedi- 
ctionem amantissime impertimus. 

Datum Romae apud Sanctum Petrum, die xxvm mensis februarii, 
anno MCMXXIU, Pontificatus Nostri secundo. 


PIUS PP. XI 


IV 


AD BR. P. EUGENIUM REFFO, SUPREMUM MODERATOREM PIAE SOCIETATIS A 
SANCTO IOSEPH: INCREMENTA INSTITUTI ABHINC QUINQUAGINTA ANNOS 
CONDITI GRATULATUR,. 


Dilecte fili, salutem et apostolicam benedictionem. — Vobis sane gra- 
tissimus undevicesimus huius mensis dies illucescet, quo die, abhine quin- 
quaginta annos, in sacello Conlegii Taurinensis Opificum a Sancto Ioseph, 
Societatis vestrae initia, auspice castissimo Beatae Mariae Virginis Sponso, 
Leonardus Murialdo occulte taciteque, pro sua animi demissione, posuit, 
et tum quidem posuit, cum sibi visus est, nisi fecisset, non tam sanctorum 
doctorumque virorum consilia quam Dei iussa esse recusaturus. Quamob- 
rem, cum christiana humilitas in eius animo tam alte defixa haereret, 
nihil mirum si voluit, eam virtutem, cum caritate coniunctam, esse veluti 
notam omnino peculiarem ac propriam Congregationis suae, ut, Christi 
caritate flagrantes, adulescentibus rite educendis vos totos devoveretis, 
simulque in silentio atque obscuritate, quantum fieri poterat, actio om- 
nium vestra lateret. Utrumque ex optato Conditoris ac Patris legiferi, 
benignitate Illius qui humilibus dat gratiam, contigisse, non sine magna 

animi Nostri delectatione conspicimus. Pia enim Societas vestra, ut planta 
in arborem ramosam paulatim succrescit, sic, nulla fama nulloque ho- 
minum rumore, paene ignota vel in regione ipsa unde orta erat, iam late 
per Italiam propagata est, et in hac quoque Alma Urbe vos, Apostolicae 
Sedis concessu, paroeciam, cum maxima populi vobis commissi utilitate, 
abhine non paucos annos geritis. Immo etiam vestrum religionis aeter- 
naeque animarum salutis studium tum clarius apparuit cum, Dei auxilio 
freti, ampliorem cepistis difficilioremque provinciam: missiones dicimus 
ad exteras regiones, ut in Brasiliensi republica, ut in Aequatoriana habetis. 
Ubicumque autem sedem constituistis, novimus praecipuam vos operam, 
congruenter quidem naturae Sodalitatis temporumque condicioni, in iu- 
ventutem christiane instituendam impendisse, in eamque potissimum, 
quae, vel inops vel orba a parentibus vel a suis neglecta, maternas Ec- 
clesiae curas potiore sibi iure vindicat. Quare Instituta operibus atque 
artificiis tradendis, domos orbis tutandis, colonias adulescentibus ad agro- 
rum culturam informandis, Oratoria et Patronatus quos vocant, ludos et 
Conlegia erigere atque omnia demum consuevistis efficere, quibus pue- 
rilis vel adulta aetas ad sancte utiliterque vivendum excolatur. Tibi igitur, 
dilecte fili, et religiosae Sodalitati, cui tam sollerter praees, cum emensum 
laudabiliter actuoseque horum quinquaginta annorum spatium summo- 
pere gratulamur, tum optima quaeque cupimus vehementer; neque enim 
benevolentia vobis Nostra unquam deerit, ut decessorum Nostrorum 
Pii X et Benedicti XV non defuit. Quodsi praeteriti huius temporis cur- 
sum respiciatis, erit profecto cur et providentissimo Deo confidatis co- 
tidie magis et animos in spem bonam laetamque uberiorum fructuum 
erigatis; quo praeterea caelesti utimini Patrono, eum, ut vobis propi- 
tium usque adhuc experti estis, sic habebitis nullo non tempore praesen- 
tissimum, vobisque item e caelo aderit Parens ipse Sodalitatis vestrae, 
cuius singulares virtutes imitari contenditis. At vero humilitatis carita- 
tisque spiritum, quem ex conditoris ipsius exemplo ac disciplina hausi- 
stis ac veluti imbibistis, sic servatote integrum, et quod, aucta posthac 
navitate, facturi estis sic simplicitatis ac modestiae quasi velis occulite, 
ut plurimum capiat opera vestra efficacitatis e divinarum copia gratiarum, 
quas vobis tali vitae instituto conciliabitis. Quarum interea auspicem pater- 
naeque benevolentiae Nostrae testem, tibi, dilecte fili, et cunctis, quos mo- 
deraris, religiosis viris, apostolicam benedictionem peramanter impertimus. 

Datum Romae apud Sanctum Petrum, die vil mensis martii, anno 
MCMXXIUL, Pontificatus Nostri secundo. 


PIUS PP. XI 

AD R. P. D. AUGUSTINUM DONTENWILL, ARCHIEPISCOPUM TIT. PTOLEMAI- 
DENSEM, A QUINDECIM ANTE ANNIS SUPERIOREM GENERALEM MISSIO- 
NALIUM OBLATORUM MARIAE IMMACULATAE, INITUM ABHINC XXV ANNOS 
EPISCOPATUM CELEBRATURUM. 


Venerabilis frater, salutem et apostolicam benedictionem. — Ple- 
num quintum ac vicesimum ab inito episcopatu annum, quemadmodum 
ipse, gratiis ex animo agendis, bonorum omnium datori Deo acceptum 
refers, ita ingenti laetitia commemoraturi sunt religiosi viri, quibus uti- 
liter regundis te totum abhinc quindecim annos dedidisti. In quo quan- 
tum ii tibi confiderent de tuaque opera sibi sponderent, perspicuo illud 
argumento est, quod, cum Neo—Westmonasteriensem Ecclesiam sapienter 
gubernasses eidemque in archiepiscopalem nomine Vancuveriensem erectae 
praefectus esses, te summum Congregationis moderatorem ea volunta- 
tum consensione delegerunt, ut non ante quieverint quam s. m. decessor 
Noster Pius X, raro hoc in genere exemplo, vacuum te esse iussit pasto- 
rali officio ut Sodalitatis tuae regimen capesseres. Quam autem Sodalibus 
Oblatis exspectationem tui commoveras, eam te explevisse omnem probe 
novimus. Praeterquam enim quod religiosorum alumnorumque numerus 
est hoc temporis intervallo mirifice auctus, adiuncté quoque veteribus 
provinciis aliarum quinque accessione, nihil praeterea reliqui fecisti ut 
missionum utilitatibus consuleres quae per quinque orbis terrarum partes 
commissae tuis essent. Communi sane tuo tuorumque studio catholica 
fides inter Canadensis regionis indigenas ea cepit incrementa, ut duo novi 
ibidem constituti sint vicariatus apostolici; teque nec itinerum diutur- 
nitas atque asperitas, nec locorum natura caelique varietas deterruit, quo- 
minus missiones eas omnes, qua late patent, peragrares stationesque 
paene singulas inviseres, ut sacrorum Christi legatorum animos consu- 
lendo ac bene precando ad perferendos nobilissimi officii labores confir- 
mares atque acueres. Sed aliam placet gubernationis tuae memorare lau- 
dem, quae minus fortasse apparet ac splendet, cum, contra, sine ulla dubi- 
tatione supra ceteras emineat: tuam illam intellegimus constantem curam 
et sollicitudinem de interioris vitae exercitatione apud tuos augenda, 
quam quidem vitam nisi vivimus, nostram proximorumque sanctifica- 
tionem, quamvis laboriose quaeramus, haud tamen efficienter promo- 
vemus. Quam ad rem cum tibi persuasum habeas plurimum prodesse 
accuratissimam religiosae vivendi disciplinae observationem, eam non 

modo editis scriptis datisque ad universam Congregationem litteris, sed 
etiam, immo potissimum, exemplo ipse tuo tueris ac provehis. Neque 
minus tibi curae est, ut Missionales Oblati summa reverentia atque amore 
Apostolicam Sedem prosequantur: qua ex eorum cum Iesu Christi Vicario 
coniunctione recte putas vim ac virtutem ad optima quaeque patranda 
in Sodalitatis viscera haud mediocrem defluere atque insinuari. Haec sane 
omnia, ut tibi proximorum decessorum benevolentiam peperere, ita No- 
stram, et merito quidem, conciliant; cuius publico sint testimonio gratu- 
lationes et vota, quibus gaudium laetitiamque participare tuam et cumu- 
lare quodammodo volumus. Tibi enim, venerabilis frater, eventum tam 
faustum gratulamur; fructus gratulamur tam uberes, quos in dioecesi 
ante, in Congregatione postea moderanda cepisti; gratiam denique aucto- 
ritatemque gratulamur, qua, praesertim apud tuos, iam diu flores cum 
ob prudentiam et aequabilitatem in gubernando, tum ob praeclaras animi 
ingeniique tui laudes. Ac praeterea ominamur optamusque, velit tibi Im- 
maculata Dei Genetrix, qua utimini Patrona, illud impetrare, ut longis- 
simam posthac aetatem exigas egregieque factis inlustrare pergas. Caele- 
stium interea munerum auspex paternaeque caritatis Nostrae testis sit 
apostolica benedictio, quam tibi, venerabilis frater, et toti, cui praees, 
Sodalitati amantissime in Domino impertimus. 

Datum Romae apud Sanctum Petrum, die xIv mensis martii, anno 
Pontificatus Nostri secundo. 


PIUS PP. XI 


VI 


AD R. P. D. IOSEPHUM SCATTI, EPISCOPUM SAVONENSEM ET NAULENSEM: 
PLENUM AB INITO EPISCOPATU ANNUM XXV GRATULATUR. 


Venerabilis frater, salutem et apostolicam benedictionem. — Nec exce- © 
dere illud e memoria Nostra poterat, quod die nono et vicesimo proximi 
mensis aprilis natalem ages quintum ac vicesimum episcopatus tui, nec 
Nos edoceri opus est, quae quantaque, hoc satis longo pastoralis muneris 
spatio, in bonum dioecesium istarum tuarum gesseris. Ex quo enim, cum 
@ dolesceremus, te magistro, docto quidem et optimo, usi sumus — quod 
commemorantes, mira quadam suavitate perfundimur, -— iam tum ad te 
vitaeque tuae curriculum gratam cogitationem animumque tui studiosum 
usque adhuc traduximus; et vix suspicari potes, quam libentibus Nobis 
oblata sit occasio publice declarandi quanti te operamque tuam faciamus. 

Qua profecto in aestimanda omnino Nobiscum consentire novimus, quem 
habes tibi concreditum, utriusque dioecesis clerum et populum; qui qui- 
dem, apparandis in faustum diem sollemnibus, et Antistitem de se prae- 
clare meritum honestare et venerabilem senem tamdiu secum tamque 
utiliter versatum multiplici cupit pietatis suae recreare solacio. Quas 
igitur, venerabilis frater, fideles tui proximo in evento edituri sunt amoris 
laetitiaeque significationes, illas eo iucundius excipe, quod et probamus 
ut tibi satis superque debitas et Nosmet ipsi, quasi praesentes adessemus, 
participabimus ex animo. Et sane quod te nuper inter Episcopos Ponti- 
ficio Solio adstantes cooptavimus, id non tam Nos fecimus ut labores 
rependeremus tuos, quorum aequam remunerationem nisi a Christo Iesu 
Pastorum Principe impetrare nequeas, quam ut filii tui animadverterent, 
se voluntatem tibi gratificandi Nobiscum habere communem. Immo 
addimus, velle Nos ut Savonenses Naulensesque sciant, quicquid caus& 
tu& propediem peracturi sunt, id omne Nobis fore perinde gratum ac si 
ecausé Nostra peragerent. Itaque veteri carissimoque praeceptori cum 
plenum ab inito episcopatu quintum ac vicesimum, tum exactum octoge- 
simum aetatis annum vehementer gratulamur; et cupimus optamusque, 
ut episcopatum atque aetatem tibi Ille, cuius vices gerimus, quam diutis- 
sime producat. Quod si auspicato evenerit, id etiam sequetur, ut diutis- 
sime fruaris et gregis tui amore et benevolentia Nostra: cuius quidem 
benevolentiae testem, et caelestium gratiarum conciliatricem, apostolicam 
benedictionem tibi, venerabilis frater, et clero populoque tuo peramanter 
in Domino impertimus. 

Datum Romae apud Sanctum Petrum, die xv mensis martii, anno 
MCMXXIII, Pontificatus Nostri secundo. 


PIUS PP. XI 


Vil 


AD R. P. D. IACOBUM CROUZET, EPISCOPUM TIT. ZEPHYRIENSEM, VICARIUM 
APOSTOLICUM DE FORT-—DOPHIN, QUINQUAGESIMO APPETENTE SACER- 
DOTIL EIUS NATALI. 


Venerabilis frater, salutem et apostolicam benedictionem. — Pro con- 
scientia eius quo divinitus fungimur apostolico officio, tam flagranti ca- 
tholici nominis proferendi tenemur desiderio, ut, praeterquam quod omnia 
experimur quae missionum incremento conducant, etiam generosos eos 
viros in oculis feramus, qui, patria domoque relicta, infideles multo su- 

dore ad christianam doctrinam humanitatemque excolunt. Quos inter tu, 
venerabilis frater, honestissimum sane locum obtines; vix enim sacer- 
dotio initiatus eras, cum in Syriam studio fidei propagandae profectus 
es, ubi, quindecim circiter per annos, sic te omnibus probasti, ut delectus 
sis qui primo vicariatum apostolicum Abyssiniae, deinde istum, cui hodie 
quoque praees, episcopali auctus dignitate, gubernares. Iamvero, cum 
quinquagesimus appropinquet sacerdotii tui natalis, volumus ille tibi iu- 
cundior exsistat, cogitanti, non esse dubitandum, quin exantlatos a te 
tam diuturno temporis spatio labores maximo Iesus Christus afficiat 
praemio, quandoquidem eius Vicarius et utilissime in animarum salutem 
insumptos agnoscit et vehementer dilaudat. Quasi igitur caelestis illius 
remunerationis gaudia praecipiens, habeas publicam gratulationis Nostrae 
significationem, quam merito putamus et tibi et filiis istis fore pergra- 
tam, quos tui amantissimos haud minore caritate prosequeris; iidem enim, 
cum libenter audient patrem suum a communi omnium Patre magpvi 
fieri singulariterque honestari, tum quicquid, ob beneficia a te accepta, 
ipsa fausti eventi occasione parant in testimonium grati animi sui facere, 
multo quidem prolixius ardentiusque facturi sunt. Itaque in Deum beni- 
gnissimum memor piusque suspice, qui, ut iuventutem novensilis sacer- 
dotis quinquagesimo ante anno laetificavit, sic senectutem actuosi epi- 
scopi praeclaro hodie solacio laetificat; ab eoque efflagitare ne verearis, 
quemadmodum Nosmet ipsi exposcimus, ut te quam diutissime populo 
tibi commisso adesse velit; ex quo futurum profecto est, ut, viribus in 
eius emolumentum ad extremum spiritum impensis, et tua cotidie augeas 
promerita et eorundem in caelis mercedem tibi concilies pleniorem. Cuius 
quidem auspicem paternaeque benevolentiae Nostrae testem, tibi, vene- 
rabilis frater, Coadiutori tuo Episcopo tit. Olbensi, iisque universis qui 
tuis curis sunt crediti, apostolicam benedictionem peramanter impertimus. 

Datum Romae apud Sanctum Petrum, die m1 mensis aprilis, anno 
MCMXXIII, Pontificatus Nostri secundo. 


PIUS PP. XI 


AD R. P. D. ALPHONSUM ANDREOLI, EPISCOPUM RECINETENSEM ET LAURE- 
TANUM, QUINQUAGESIMO PLENO ANNO AB INITO SACERDOTIO. 


Venerabilis frater, salutem et apostolicam benedictionem. — Cum alla- 
tum ad Nos sit, quinquagesimum sacerdotii natalem a te propediem actum 
iri, placet in partem venire, ut aequum est, gaudii laetitiaeque tuae. Nos 

enim decet, eos in episcopatu fratres, qui diu multumque in provehendis 
christiani populi utilitatibus elaborarunt, peculiari aliquo benevolentiae 
Nostrae testimonio per occasionem honestare. Tuam equidem non igno- 
ramus cum in sacri ministerii partibus navitatem, tum rectam diligen- 
temque, in dioecesi Feretrana et postea in utraque ista, episcopalis mu- 
neris perfunctionem; item compertum habemus, quo studio effeceris, ut, 
quae calamitosissimum incendium Almae Lauretanae Domui peperit 
damna ac detrimenta, ea quam citissime, collecta undique stipe, repara- 
rentur, et populi pietas in novam Virginis Effigiem, quam Nosmet ipsi 
lustravimus et corona redimivimus, per stata solemnia excitaretur. Est 
igitur cur fidenter in tam diuturnum sacerdotii tui spatium respicias, 
quod, egregie factis refertum, benignissimus Deus in rationem prome- 
ritorum tuorum est sine dubio inducturus. Cum autem faustum tibi even- 
tum magnopere gratulemur, tum votis omnibus petimus tibi amplissi- 
mam, Lauretana quoque Virgine deprecatrice, a Iesu Christo Pastorum 
Principe remunerationem. Cuius quidem auspicem et singularis caritatis 
erga te Nostrae testem, tibi, venerabilis frater, et clero populoque utrius- 
que istius dioecesis, apostolicam benedictionem peramanter impertimus. 

Datum Romae apud Sanctum Petrum, die v mensis aprilis anno 
MCMXXIII, Pontificatus Nostri secundo. 


PIUS PP. XI 


Ix 


AD BR. P. GULIELMUM GIER, SUPERIOREM GENERALEM SOCIETATIS A VERBO 
DIVINO: DE SEMINARIO PRO NIGRITIS PROPEDIEM AUSPICANDO. 


Dilecte fili, salutem et apostolicam benedictionem. — Admodum gau- 
demus, Conlegium illud, quod in loco vulgo Greenville, intra dioecesis 
Natchetensis fines, nigritis recte educendis ad tempus constitueratis, pro- 
xime in eiusdem dioecesis civitatem, quae Bay St. Louis nuncupatur, et 
translatum et in domum missionis conversum iri, ubi adulescentes nigritae 
ad vestrum vitae institutum conformentur. Istud quod habetis, dilecte 
fili, propositum animoseque peragere contenditis, profecto cum naturae 
ipsi Societatis vestrae, tum officio docendi omnes gentes mandato Ecclesiae 
divinitus et Apostolicae huius Sedis praescriptis aptissime congruit. Cum 
enim partes sint vestrae, ut, ad exemplum Pauli Apostoli, Nomen et 
Verbum Dei portetis coram gentibus, consentaneum sane est, eo ipso vos 

spiritu imbutos esse debere, quo Paulus, qui Graecis et Barbaris, sapientibus 
et insipientibus debitorem se esse affirmabat; non enim est distinctio Iu- 
daei et Graeci: nam idem Dominus omnium, dives in omnes qui invocant 
illum. In qua quidem re haud aliter vos agitis ac perpetuo egit, quantum 
per locorum condicionem licuit, Ecclesia catholica, cui plurima, recen- 
tiore praesertim tempestate, adiuncta est e nigritis soboles, eademque 
saepius tam clara virtutibus, ut insignes dignosque florentissimis chri- 
stiani nominis aetatibus caelo martyres dederit. Neque dubium est, quin, 
successu temporis, quos Ecclesia Mater nigritas, per immensas regiones 
late diffusos, evangelicae doctrinae beneficio donandos suscipit comple- 
ctiturque, ii, ad omnem expoliti humanitatem, ex inferiore, quo adhuc 
sunt, statu ad honestiorem vitae cultum moresque perveniant. Verum- 
tamen, si aptius ac perfectius quiddam attingere hoc in genere volumus, 
iisdem ad Christi fidem adeoque ad civilem consuetudinem traducendis 
clerus indigena sese omnino det oportet. Atque utilissime quidem deli- 
beratum est vobis, dilecte fili, qui ex nigritis ad religiosam vitam vocati 
videantur, eos in Sodalitatem a Verbo Divino adsciscere, sacerdotio postea 
initiandos, ut inter suos apostolatum aliquando gerant. Quod consi- 
lium idcirco inivistis, quia non modo est vobis persuasissimum, multo 
facilius hac via nigritarum ad Ecclesiam catholicam fieri posse ac matu- 
rari accessionem, sed etiam quia, pulcherrimo pietatis officio, proximi 
decessoris Nostri optata exsequi cupitis, cuius Epistola Apostolica, die xxx 
mensis novembris anno MCMXIX data, plura hac in re habeat, quibus 
nemo cordatus queat refragari. Etenim, ut decessoris Nostri animad- 
versionibus insistamus, ex eo quod Ecclesia Dei est, suo ipsius instituto, 
catholica, nonne sequitur, oportere, ut unicuique stirpi vel genti sui sint 
sacerdotes, qui cum ea ortu atque ingenio, sensibus studiisque cohae- 
reant? Nonne hi, praeterquam quod faciliorem ad suos aditum habent, 
eos ad fidem allicere in eaque stabiles efficere longe efficacius possint 
quam aliunde orti collectique sacrorum administri? Ceterum, adulescentes 
nigritae, sicut experiendo cognitum est, non ea sunt tarditate ingenii, ut 
illam nequeant assequi liberalium sacrarumque disciplinarum cognitionem, 
minime quidem inchoatam ac rudem, sed plenam atque absolutam, qua 
decessor Noster velle se eos imbui significabat. Suscepistis igitur, dilecte 
fili, provinciam in primis dignam in qua studium religionis animarumque 
vestrum exerceatur; quam quo laetiore obeatis exitu, id Nobiscum a Di- 
vino hominum Redemptore exposcite, ut adulescentes nigritae vocem 
illam exaudiant et sequantur e caelo demissam: Ite et vos in vineam meam. 
Sunt enim in Foederatis Americae Civitatibus multo plus centies cen- 
tena eius generis millia, quibus idoneos cum missionales tum pastores 

indigenas necesse est, quam primum fieri poterit, provideri. Itaque Semi- 
nario, quod haud ita multo post in civitate Bay St. Louis sollemnibus 
caeremoniis dedicaturi estis, bene precamur; idemque, accedente Episco- 
porum Americae praesidio, frequentissimis recteque animatis e nigra 
stirpe alumnis cupimus floreat. Incepto autem eiusmodi, quod tibi, di- 
lecte fili, universaeque Sodalitati tuae summopere gratulamur, adsit Bea- 
tissima Virgo Apostolorum Regina, quae, ut primos Evangelii praecones 
patrocinio, verbo precibusque suis ad orbem terrarum Christo subigen- 
dum mirifice iuvit, ita alumnis vestris magna sine dubio pietatis virtu- 
tumque incitamenta admovere non desinet; adsit sanctus Ecclesiae Doctor 
Augustinus, in cuius tutela, optimo sane consilio, Seminarium esse voluistis, 
tamque ingenti nigritarum numero eam christianae sapientiae lucem co- 
piamque impetret, qua olim Africae regiones fuisse locupletes historia 
testatur. Denique ad Nos quod attinet, scito, dilecte fili, quicquid ad 
fovendum saluberrimum eiusmodi apostolatum facere licuerit, facturos 
Nos perlibenter; intereaque caelestium munerum auspicem paternaeque 
benevolentiae Nostrae testem, tibi, dilecte fili, Sodalitati, cui praees, et 
nigritis, quorum geritis curam, apostolicam benedictionem peramanter in 
Domino impertimus. 

Datum Romae apud Sanctum Petrum, die v mensis aprilis, anno 
MCMXXIII, Pontificatus Nostri secundo. 


PIUS PP. XI 


x 


AD RB. P. D. IOANNEM BAPTISTAM NASALLI-ROCCA, ARCHIEPISCOPUM BONO- 
NIENSEM: SEPTIMUM ITALICUM CONVENTUM DE ORATORIIS DEQUE RE- 
LIGIONIS SCHOLIS BONONIAE, EODEM PRAESIDE, MOX FUTURUM, IMPENSE 
COMMENDAT. 


Venerabilis frater, salutem et apostolicam benedictionem. — Septi- 
mum Italicum Conventum de Oratoriis deque Religionis Scholis prope- 
diem Bononiae, te praeside, habitum iri, periucunde accepimus; neque 
minus delectati equidem sumus cum in oblato libello gravissima ea lege- 
remus rerum capita, quae in unoquoque coetu iis, qui istuc confluent, 
ad disceptandum proposituri estis. Eiusmodi sane Conventus — quorum 
primum anno trecentesimo ab obitu Philippi Nerii Brixiae actum curan- 
tibus eiusdem civitatis Oratorianis, alii quinque usque adhuc consecuti 

sunt opera et labore Salesianae Sodalitatis, quae hance sibi provinciam in 
futurum cepisset - mirum quantum profuerunt Oratoriis pauloque serius 
Scholis Religionis late per Italiam propagandis, quibus christianae iu- 
ventutis disciplinae percommode prospiceretur. Dolendum quidem est 
ea verti tempora, quibus iuvenes, suo ipsorum arbitrio relicti, tam saepe 
in periculo fidei morumque versentur, et nullum huic arcendo plerumque 
exspectari liceat a parentibus atque a praeceptoribus remedium, utpote 
qui, cum in primis iuvenes ipsos recte educere et in officio continere de- 
beant, suas partes, cum gravi eorundem iactura, prorsus neglegant. Ma- 
ximae igitur necessitati respondent ea, quae Ioannes Bosco excitare coepit 
eiusque filii tam impense provexerunt, Oratoria; quo quotquot coiverint 
adulescentes, iam ii omnes, non modo per honesta oblectamenta ab insi- 
diosis locis sociisque avocantur, sed etiam christiana explere officia assue- 
scunt et sancta religionis morumque praecepta imbibunt. In erudienda 
autem iuventute altius ac perfectius quiddam persequuntur nostrae de 
Religione Scholae, quarum est illam supplere catholicae doctrinae insti- 
tutionem, quam qui publicas scholas, praesertim medias, ut aiunt, et su- 
periores, celebrant, aut nequaquam inveniunt aut mancam vitiosamque 
suscipiunt. In isto igitur septimo, cui tu, venerabilis frater, praeeris, 
Conventu, ea profecto agetur causa, qua nulla sit Nobis antiquior, nulla 
ad procreandam Italiae piam sanamque posteritatem utilior; desperan- 
dum enim de re publica foret, si iuvenes, cum a Deo Ecclesiaque alieni, 
tum sanctissimarum ignari aut contemptores legum succrescerent, quibus 
et singulorum et civitatis prosperitas continetur. Felicissimum sane Con- 
ventus vestri exitum vel ipsa Nobis despondet eorum frequentia, quorum 
proximus nuntiatur adventus. Affuturos enim novimus satis multos, ex 
Aemilia et aliunde, dioecesium Antistites, et, cum Rectore Maiore Sale- 
sianae Sodalitatis, plurimos ex ea ipsa sacerdotes, qui Oratoria ac Reli- 
gionis Scholas, cum in Italia, tum apud exteras nationes moderantur, 
praetereaque magnum veterum alumnorum et, quos vocant, cooperato- 
rum numerum. Sed etiam, venerabilis frater, quae collatis consiliis Bo- 
noniae decreveritis, videntur ea Nobis, etsi per Italicas regiones exse- 
quenda potissimum, tamen apud exteras quoque gentes fructus haud 
mediocres ferre posse, si quidem, et per Salesianos sodales istuc undique 
congressos, et per commentarios, qui Societatis curé pro singulis natio- 
nibus eduntur, Italici Conventus Acta-—quod certe futurum est — per- 
vulgentur usquequaque et inlustrentur. Interea non est cur animos vobis 
omnibus adiiciamus, quorum alacritatem diligentiamque cognovimus; est, 
potius, quare caeleste laboribus vestris auxilium, ut facimus, imploremus. 
Cuius quidem conciliatrix paternaeque benevolentiae Nostrae testis sit 

apostolica benedictio, quam tibi, venerabilis frater, et omnibus, qui erunt 
Conventus istius participes, peramanter in Domino impertimus. 

Datum Romae apud Sanctum Petrum, die x mensis aprilis anno 
MOMXXIII, Pontificatus Nostri secundo. 


PIUS PP. XI 


XI 


AD BR. P. D. HUBERTUM OTTO, EPISCOPUM TIT. ASSURITANUM, ADMINISTRA- 
TOREM APOSTOLICUM VICARIATUS DE « KANSU OCCIDENTALI »: EMEN- 
SUM QUINQUAGINTA ANNORUM A SACERDOTIO SPATIUM GRATULATUR. 


Venerabilis frater, salutem et apostolicam benedictionem. — Te, olim 
Urbaniani huius Conlegii alumnum, in eo esse ut quinquagesimum com- 
pleas ab inito sacerdotio annum, a dilecto filio Nostro Cardinali Sacrae 
Congregationi de Propaganda Fide Praefecto nuper didicimus, qui optare 
se significavit ut publico aliquo honoris testimonio tua in Ecclesiam pro- 
merita ornaremus. Res profecto agitur, ad quam, ips& supremi, quo fun- 
gimur, apostolatus conscientid, propensi sumus; quicquid enim fit, vel 
in disiunctissimis regionibus, ad proferendam catholici nominis amplitu- 
dinem, id equidem intento gratissimoque animo prosequimur. Placet 
igitur tuam potissimum dilaudare caritatem, quae adhuc in hoc diuturno 
sacerdotii tui curriculo sic eluxit, ut a praestantissimis eius virtutis exem- 
plis haud longe abfuisse videaris. Quo in genere memoratu dignum est, 
te non modo in deliciis habuisse pueros catechumenosque ad catholicam 
doctrinam instituere et verbum Dei, quaecumque dabatur occasio, prae- 
dicare studiosissime, sed etiam, cum miserrimi indigenae ad te saucii 
confugerent, eos tuis ipsius manibus patienter perhumaniterque curasse, 
neque minus te benigne cum missionalibus tuis egisse Episcopum, quibus 
aegrotantibus diu noctuque impiger assederis. Exploratum quoque est, 
quae tua, venerabilis frater, observantia pietasque in Apostolicam Sedem 
perpetuo fuerit, quamque sedulo tuorum animos Romani Pontificis cari- 
tate imbueris. Itaque tam sancte fructuoseque emensum horum quin- 
quaginta annorum spatium vehementer tibi, venerabilis frater, gratula- 
mur, cupimusque diu vivas, diu floreas, ista cireumdatus corona filiorum, 
quibus quae tanta contulisti beneficia, ea Iesus Christus tamquam sibi 
collata abunde est caelestibus bonis repensurus. Quorum quidem auspi- 
cem paternaeque benevolentiae Nostrae testem, tibi, venerabilis frater, 

universoque clero populoque tuo apostolicam benedictionem peramanter 
impertimus. 

Datum Romae apud Sanctum Petrum, die xI mensis aprilis anno 
MCMXXIII, Pontificatus Nostri secundo. 


PIUS PP. XI 


XII 


AD RB. P. D. IOANNEM GAMBERONI, ARCHIEPISCOPUM VERCELLENSIUM: DE 
CONVENTU EUCHARISTICO TOTIUS PEDEMONTANAE REGIONIS. 


Venerabilis frater, salutem et apostolicam benedictionem. — De Con- 
ventu Eucharistico totius regionis Pedemontanae, qui Vercellis, in sede 
honoris tui clarissima, haud ita multo post habendus esset, probe memi- 
nimus, Nos abs te magna animi voluptate audisse, cum te Nos adeuntem 
admisimus; ominatique tum sumus atque optavimus, ut maximam ille 
in gloriam Augusti Sacramenti cederet, istorumque populorum caritatem 
in Iesum Dominum sub speciebus latentem acueret. Nuper autem ad Nos 
attulisti, quem nuntiaveras Conventum, coeptum die secundo absolu- 
tumque iri die sexto proximi mensis, eidemque adfuturos, cum ingenti 
fidelium multitudine, paene omnes ecclesiasticarum provinciarum Vercel- 
lensis et Taurinensis Antistites. Bene equidem Coetui isti precamur, cer- 
tumque habemus fore ut, quos vobis ipsi spondetis, uberrimos inde fructus 
grex iste tuus et finitimae dioeceses percipiant. Neque enim in Vercellen- 
sibus tradita illa a maioribus fides pietasque deferbuit, neque apud ipsos 
illud oblitterari queat, Patres Concilii Vercellensis, anno ML, Berengaria- 
nam condemnavisse haeresim, sollemniterque confirmasse, Christum sub 
Eucharisticis velis revera adesse praesentem. Itaque, venerabilis frater, 
velimus, ut, quae per id temporis tractaturi estis, ea non in disputationes 
subtiliores abstrusioresque abeant, sed ad vitae usum actionemque spe- 
ctent. Sic praeterea animorum foveatis ardorem, ut is non modo in trium- 
phales honores Eucharistiae deferendos atque in splendidam denique pom- 
pam erumpat, sed etiam quam diutissime perseveret atque ad homines 
in christianae vitae instituto et in cultu Augusti Sacramenti confirmandos 
plurimum valeat. Age nunc date operam ut laetissimi eventi exspecta- 
tionem sustineatis, omnia congruenter apparando. Atque ut rei fausti- 
tatem ipsi augeamus curamque Eucharistiae pie magnificeque colendae 
vobiscum participemus, scito, dilectum filium Nostrum Augustinum Ri- 

chelmy, Cardinalem Taurinensium Archiepiscopum, a Nobis delegatum, qui 
Nostram in Conventu isto Eucharistico gerat personam; quod ille profecto, 
pro suo in Eucharistiam insigni studio, facturus digne est ac libentissime. 
Res, ceteroquin, ut ex optato succedat, Eusebius Episcopus et Martyr, 
cuius ab obitu millesimum quingentesimum et quinquagesimum annum 
recolitis, patrocinio efficiet suo; intereaque caelestium munerum conci- 
liatricem paternaeque benevolentiae Nostrae testem, tibi, venerabilis fra- 
ter, cleroque et populo tuo, atque universis qui istuc congressuri sunt, apo- 
stolicam benedictionem peramanter in Domino impertimus. 

Datum Romae apud Sanctum Petrum, die xvI mensis aprilis, anno 
MCMXXII, Pontificatus Nostri secundo. 


PIUS PP. XI 


XIII 


AD EMUM P. D. GULIELMUM TITULO SANCTAE CRUCIS IN IERUSALEM §. R. E. 
PRESB. CARD. VAN ROSSUM, SACRAE CONGREGATIONI DE PROPAGANDA 
FIDE PRAEFECTUM: DE EXPOSITIONE MISSIONARIA IN URBE ANNO 
SANCTO MCMXXV HABENDA. 


Dilecte fili Noster, salutem et apostolicam benedictionem. — Fidei 
propagandae studium Nobis cum sit, ut debet esse, praecipuum, singu- 
lares equidem curas cogitationesque solemus in ea omnia conferre, quae- 
cumque ad catholicarum Missionum ordinationem atque incrementa per- 
tinent. Huius rei, ut missa faciamus quae in vulgus sunt cognita, temet 
ipsum, dilecte fili Noster, testem in primis et conscium appellamus, quo- 
cum adhuc, cum saepe de Ecclesiae Dei apostolatu ageremus, haud semel 
consultavimus, quemadmodum hoc Missionum opus promovere usque 
melius liceret et catholicis hominibus familiarius cariusque efficere. Iam 
vero ad eiusmodi propositum assequendum maxime id arbitramur, ut 
tibi significavimus, profuturum, si in hac Urbe, christiani nominis capite, 
universa ad spectandum proponantur, quibus cunctarum totius catholici 
orbis Missionum natura atque actio, loca atque res inlustrentur. Quod 
cum tibi ipsi videatur apte ac decore posse fieri, statuimus, ut Anno Sancto 
MCMXXV, cum in hanc Almam Urbem Ecclesiae filii undique frequen- 
tissimi, ut Deo dante fore confidimus, pietatis causa confluent, Expositio, 
ut aiunt, Missionaria in Aedibus Vaticanis habeatur, quam, prudentia 
studiosaque voluntate tua freti, apparandam instruendamque tibi com- 

mittimus. Tuum igitur est, dilecte fili Noster, iam nunc in tantum munus 
incumbere eaque inire consilia, quae ad rem feliciter absolvendam perop- 
portuna duxeris. In quo non dubitamus quin naviter acriterque, pro tuo 
instituto, elabores, praesertim cum causa eiusmodi agatur, quae cum Dei 
gloria, Ecclesiae decore Missionumque utilitate est summopere coniuncta. 
Foveat vota Nostra suo patrocinio Fidelis a Sigmaringa, Protomartyr Sa- 
cri Consilii a Propaganda Fide, cuius in memoriam instituta saecularia 
sollemnia hoc ipso complentur die. Caelestis interea auxilii auspicem pa- 
ternaeque benevolentiae Nostrae testem, tibi, dilecte fili Noster, iisque 
omnibus, quos consortes sociosque laboris in incepto persequendo dele- 
geris, apostolicam benedictionem peramanter in Domino impertimus. 

Datum Romae apud Sanctum Petrum, die xxIv mensis aprilis, anno 
MCMXXIII, Pontificatus Nostri secundo. 


PIUS PP. XI 

ACTA SS. CONGREGATIONUM 


SACRA CONGREGATIO CONSISTORIALIS 


PROVISIO ECCLESIARUM 


Ssthhus Diius Noster Pius divina Providentia PP. XI, decretis Sacrae 
Congregationis Consistorialis, has quae sequuntur Ecclesias de proprio 
singulas Pastore providit, nimirum: 


13 martit 1923. — Titulari episcopali Ecclesiae Mariamensi praefecit 
R. D. Martinum Riicker, presbyterum archidioecesis Sancti Iacobi de Chile. 

14 martiit. — Titulari archiepiscopali Ecclesiae Chonarum, R. P. 
D. Eduardum Duarte Silva, hactenus Episcopum de Uberaba. 

16 martii. — Titulari episcopali Ecclesiae Sareptanae, R. P. Eduardum 
Doorley, sacerdotem dioecesis Elphinensis, quem constituit Coadiutorem, 
eum iure futurae successionis, R. P. D. Bernardi Coyne, Episcopi Elphi- 
nensis. 

20 martii. — Titulari episcopali Ecclesiae Verinopolitanae, R. P. Ioan- 
nem Mariam Cesson, e Societate Lugdunensi Missionum ad Afros, depu- 
tatum in Vicarium Apostolicum Togonensem. 

21 martii. — Titulari episcopali Ecclesiae Thespiensi, R. D. Ioannem 
Boros, Vicarium generalem dioecesis Lugosiensis Rumenorum. 

26 martii. — Titulari episcopali Ecclesiae Raphanearum, R. P. Pau- 
lum Pichot, e Congregatione a Spiritu Sancto, deputatum in Vicarium 
Apostolicum de Majunga. 

26 martii. — Titulari episcopali Ecclesiae Bubastensi, R. P. Augu- 
stum Hermann, e Societate Lugdunensi Missionum ad Afros, deputatum 
in Vicarium Apostolicum de Volta Inferiore in Africa. 

5 aprilis. — Titulari archiepiscopali Ecclesiae Tharonensi, R. P. D. 
Georgium Gauthier, hactenus Episcopum Philippopolitanum, quem con- 
tituit Coadiutorem, cum iure futurae successionis, R. P. D. Pauli Bruchési, 
Archiepiscopi Marianopolitani. 

6 aprilis. — Cathedrali Ecclesiae de Uberaba, R. P. D. Iosephum 
Tupinamba de Frota, hactenus Episcopum Sobralensem. 

21 aprilis 1923. — Cathedrali Ecclesiae Rapotensi, R. D. Gulielmum 
Mac Neely. 

30 aprilis. — Titulari episcopali Ecclesiae Hieropolitanae, R. P. D. Mi- 
chaélem Baldetti, hactenus Episcopum Cortonensem. 


SACRA CONGREGATIO CONCILI 


CREMONEN. 


BENEDICTIONIS SACRI FONTIS 
Die 10 iunii 1922 

QUAESTIO. — Dato nuper libello exponebat Rmus Ordinarius Cremo- 
nensis, ex institutis sancti Caroli in Concilio Provinciali Mediolanensi v1, 
teneri parochos, tum in sabbato sancto tum in pervigilio Pentecostes, adire 
respectivam quemque ecclesiam matricem seu plebanam, in eaque sacri 
fontis benedictioni adsistere. « Peracta vero solemni benedictione — haec 
« habet instructio-vasculum quod portavit offeret ut aqua impleatur; 
«impleti os diligenter occludet: tum illud velo albi coloris conteget, in pa- 
«rochialemque ecclesiam debita veneratione deferet, clericis duobus pro- 
« xime praeeuntibus, qui luminaria portent. Ad ecclesiam suam ubi vene- 
«rit, vasculum cum luminibus in fonte baptisterii collocabit: inde in 
« sacristiam recta veniet ubi mox sacris Missae vestibus se induit sicque 
«indutus cum clero et populo ad fontem procedit ubi canit antiphonam 
« Sicut cervus, etc. Mox vasculum aquae baptismalis capit effunditque in 
«fontem, ac deinde, adiuvante diacono aliove ministro, aliam praeterea 
«aquam quanta satis sit ad eum implendum, quem statim claudet ». 

Verum, subdebat Episcopus, inolitam iam esse consuetudinem, ut in per- 
vigilio Pentecostes haec omnia prorsus omittantur: sabbato autem sancto 
absque ulla solemnitate vasculum aquae e benedictione fontis in ecclesia 
matrice ad paroecialem affertur, ut plurimum, ab aedituo: quilibet vero pa- 
rochus in sua ecclesia, ante Missam, benedictionem aquae cum cereo per- 
agit usque ad oleorum infusionem exclusive: deinde aqua ita benedicta 
replet fontem, in quem effundit parvam illam aquae quantitatem e matrice 
allatam. - Equidem, attenta cleri paucitate, gravius hac nostra aetate 
videtur parochis, per eos dies adeo oneratis, adsistentiam in ecclesia ma- 
trice superaddere: ex alia vero parte ritus benedicendae aquae per infu- 

sionem cerei paschalis nonnisi cum populi offensione omitteretur. Ideoque 
postulabat ut: 1°) firmo manente onere accipiendi a matrice, in signum 
subiectionis, Olea sancta feria V in Coena Domini, singulis paroeciis 
adiudicaretur ius peragendi baptismalis fontis benedictionem, in omnibus 
iuxta Romanum Missale; 2°) in pervigilio Pentecostes liceret, prout iam 
ferret consuetudo, benedictionem fontis omittere, si iam peracta fuisset 
sabbato sancto. 

Requisitus ab hac Sacra Congregatione de consensu interesse haben- 
tium, retulit deinde Ordinarius tum Capitulum cathedrale, tum longe maio- 
rem partem plebanorum seu ecclesiarum matricum rectorum, consentire 
sane ut ius benedicendi fontem cuivis parocho agnosceretur, quod nonnullis 
videbatur iam provisum per can. 744 § 1 Codicis iuris canonicis ad mentem 
resolutionum ab hac 8. Congregatione datarum in Spalaten., 7 iun. 1892, 
Utinen., 13 ian. 1899; Novarien., 16 febr. 1900; Lucan. et Ariminen., 22 
april. 1907. 

Quidquid sit de hac interpretatione, in casu, attento consensu ut su- 
pra praestito ab interesse habentibus, nihil prohibere videtur, quominus 
parochi ecclesiarum filialium possint fontem baptismalem in propriis ec- 
clesiis benedicere iuxta ritum Missalis Romani. 

Vicissim, aliqua difficultas adesse videtur circa unicam fontis benedi- 
etionem in anno, seu in sabbato sancto dumtaxat, omissa benedictione in 
pervigilio Pentecostes. Ansam huic difficultati praebere videtur dictio disiun- 
ctiva Ritualis Romani: « aqua vero solemnis baptismi sit eo anno benedicta 
«in sabbato sancto Paschatis vel sabbato Pentecostes », unde videretur al- 
terutra dumtaxat, non utraque, esse in praecepto; eo vel magis quod datus 
nuper Codex, can. 462, 7°, in recensione functionum paroecialium, nomi- 
net solam benedictionem fontis in sabbato sancto, silentio premens fontis 
benedictionem in sabbato Pentecostes; nec renuit Sacra Congregatio Con- 
cilii, in resolutionibus supra citatis, consuetudinem omittendi benedictio- 
nem in pervigilio Pentecostes, uti tolerandam concedere. 

Ex adverso haec praestat animadvertere: iuxta magis receptam inter- 
pretationem, quam enucleat et sequitur laudata resolutio 8. C. Concilii 
in Lucan. et Ariminen., 22 april. 1907, verba Ritwalis Romani id tantum 
sonant, quod in propatulo est, aquam nimirum adhiberi benedictam in 
sabbato sancto Paschatis pro baptismis conlatis medio tempore inter Pa- 
scha et Pentecosten; benedictam vero in sabbato Pentecoste praevio, pro 
baptismis collatis reliquo anni tempore; minime itaque inde concludere 
licet alterutram benedictionem non esse in praecepto; de quo, e contrario, 
apertissima prostant S. R. C. decreta, v. gr. 2878 (Urbevetan., 7 dec. 1844), 
3331 (8. Hippolythi, 13 april. 1874) et alia plura item relata in supradicta 

causa Lucan. et Ariminen. — Quod Codicem attinet, can. 462, 7°, declaratur 
dumtaxat functionem esse parocho reservatam, nisi Capitulum id peragat, 
fontem baptismalem in sabbato sancto benedicere: non ideo excluditur 
benedicendum esse fontem in pervigilio Pentecostes. Enimvero ad mentem 
can. 2 ad corrigendam legem aliquam liturgicam expressa Codicis mentione 
opus est, qualem in casu nemo dicet intercedere. Quaerere autem num ex 
can. 462, 7, benedictio fontis in pervigilio Pentecostes sit necne reser- 
vata parocho, non obstante silentio dicti canonis, in rem praesentem non 
attinet, quamvis pro simili reservatione non incongrue quis ex analogia 
legis et ex can. 6, 2°, argueret. 

Demum si nonnumquam, ut praefertur, Sacra Concilii Congregatio 
declaravit contrariam inolitam consuetudinem tolerari posse, id non sim- 
pliciter edixit, sed ob peculiares casus circumstantias, ad modum privilegii 
contra legem, quod, ut planum est, invocari nequit extra casum expressum 
(cf. can. 49 s.). - Huiuscemodi vero peculiares casus circumstantiae in pro- 
posita specie nullae afferuntur. 


RESOLUTIO. - Omnibus itaque perpensis, Emi Patres Sacrae Congrega- 
tionis Concilii, in plenario conventu in Palatio Apostolico Vaticano habito 
die 10 iunii 1922, ad proposita dubia, nimirum: 

I. An et quomodo benedictio sacri fontis fiert possit etiam in paroeciis 
filialibus in casu; 

II. An tolerari possit consuetudo benedicendi aquam baptismalem semel 
in anno, seu Sabbato sancto Paschatis dumtaxat, in casu; 

respondendum censuerunt: 

Ad I. Affirmative, servatis Missalis Romani rubricis; 

Ad II. Negative. 

Facta postmodum de praemissis SSmo Domino Nostro Pio PP. XI re- 
latione per infrascriptum Sacrae Congregationis Secretarium, Sanctitas Sua 
datas resolutiones approbare et confirmare dignata est. 


I. Mori, Secretarius. 

SACRA CONGREGATIO DE PROPAGANDA FIDE 


NOMINATIONES 


Brevibus apostolicis nominati sunt :. 

20 martii 1923. — Vicarius Apostolicus de Majunga in insula Mada- 
gascar, R. P. D. Paulus Pichot, e Congregatione a Spiritu Sancto. 

— Vicarius Apostolicus de Volta Inferiore in Africa occidentali, R. D. 
Augustus Hermann, e Societate Lugdunensi Missionum ad Afros. 

22 martii. — Vicarius Apostolicus Togonensis in Africa occidentali, 
BR. D. Ioannes Maria Cesson, e Societate Lugdunensi Missionum ad Afros. 

Insuper decreto huius Sacri Consilii diei 27 aprilis 1923 renunciatus est 
Praefectus Apostolicus de Swaziland in Africa meridionali, RK. P. Pere- 
grinus Bellezze, O. S. M. 

Pariterque renuntiati sunt: R. D. Iosephus Wolny, Praeses Consilii 
Nationalis Pontificii Operis a Propagatione Fidei, pro Austria; R. D. Au- 
gustus De Smedt, Praeses Consilii Nationalis eiusdem P. O., pro Belgio. 


SACRA CONGREGATIO RITUUM 


I 
BAIOCEN. Et LEXOVIEN. 


BEATIFICATIONIS ET CANONIZATIONIS VEN. SERVAE DEI SORORIS THERE- 
SIAE A IESU INFANTE, ORDINIS CARMELITARUM EXCALCEATORUM, IN 
MONASTERIO LEXOVIENSI. 


SUPER DUBIO 
An, stante approbatione virtutum et duorum miraculorum, TUTO procedi 
possit ad solemnem praefatae venerabilis Servae Dei Beatificationem? 


Brevi admodum annorum cursu, qui nempe nondum plenum adae- 
quavit decennium, desideratissima haec cunctisque acceptissima vene- 
rabilis Servae Dei Sororis Theresiae a Iesu Infante Beatificationis causa 
integrum, quod sibi peragrandum erat, emensa est confecitque iter. 

In hoc autem, sicut ignorat fere nemo, plures variaeque continentur 
iudicialis ordinis formulae, quas pro Beatorum et Sanctorum Caelitum 

impetrandis honoribus, utpote rei gravitati divinoque implorando auxilio 
apte sapienterque accommodatas, venerandae antiquitatis induxerant 
et sanxerant monumenta; eas proinde ratas habuit, confirmavit et per- 
fecit iuris canonici Codex, quem, die festo Pentecostes, anno millesimo 
nongentesimo decimo septimo, pro Apostolica auctoritate sua promul- 
gavit rec. mem. Benedictus Papa XV. Quam ob rem, post longioris tem- 
poris, immo, prout usu non raro venisse constat, post unius etiam aut 
plurium saeculorum spatium, aliis quandoque Causis eamdem licuit op- 
tatam contingere metam. Quod sane qui parumper secum ipse reputet 
animoque revolvat, hic profecto, quin facili sinat se admiratione capi, 
illuc potius strato rectoque tramite indubitanter adducitur, ut causarum 
Beatificationis et Canonizationis, quae peculiaris natura sit atque indoles, 
propius attingat, quandoquidem Deus, qui in Servis suis virtutes gignit, 
idem Ipse est, qui de publico ipsorum in sua Ecclesia cultu, Ecclesiaeque 
nomine exhibendo, per Romanum Pontificem, suum in terris Vicarium, 
singulari providentia disponit. 

Ut enim in Ecclesia militante publicae venerationis defunctis homi- 
nibus deferri queant honores, duo haec potissimum requiruntur, quaeque 
idcirco iure merito substantialia solent compellari: sunt autem virtutes 
et miracula, quemadmodum, quoties occasio ferebat et monebat locus, 
diserte renuntiarunt palamque professi sunt Romani Pontifices. Ita in 
Bulla Canonizationis sancti Antonii Patavini felic. rec. Gregorius Papa IX: 
« Nos attendentes, quod, licet ad hoc, ut aliquis sanctus sit apud Domi- 
«num in Ecclesia triumphante, sola sufficiat finalis perseverantia, iuxta 
« illud: Esto fidelis usque ad mortem, et dabo tibi coronam vitae; ad hoc 
«tamen, ut sanctus habeatur apud homines in Ecclesia militante, duo 
« sunt necessaria: virtus morum et veritas signorum; merita videlicet et 
« miracula, ut haec et illa sibi ad invicem contestentur, quum nec merita 
« sine miraculis, nec miracula sine meritis plene sufficiant ad perhibendum 
« inter homines testimonium sanctitati. Sed, dum merita sana praecedunt 
«et clara succedunt miracula, certum praebent indicium sanctitatis, ut 
«nos ad ipsius venerationem inducant, quem Deus ex meritis praeceden- 
« tibus et signis subsequentibus exhibet venerandum; quae duo ex verbis 
« Evangelistae plenius colliguntur: Illi autem profecti praedicaverunt ubi- 
« que, Domino cooperante et sermonem confirmante sequentibus signis » (apud 
Benedictum XIV, De Servor. Dei Beatificat. et Camnonizat. Beat., lib. I, 
cap. XXVIII, n. 9). 

Probatis autem virtutibus, maius vel minus intercedere suevit tem- 
poris intervallum, ante quam divinitus patrata accederent prodigia, 
deque illis coram sacra rituum Congregatione initium sui iudicialis ca- 

peret actio; ita scilicet, ut interdum virtutes a miraculis saecularia sepa- 
rent spatia, interdum vero, post apostolicum latum super virtutibus de- 
cretum, quum in promptu habeantur miracula, eis desuper cito inchoetur 
disceptatio, eaque feliciter ad finem perducta, alterum subsequatur Apo- 
stolicae Sedis solemne iudicium; sicque, utroque exstante evulgatoque, 
uno super virtutibus, altero super miraculis decreto, omne, quod pro for- 
mali seu solemni obtinenda Beatificatione e praescripto iuris ipsiusque 
rei natura deposcitur, praesto iam esse, ex iis, quae supra posita sunt, 
naturali descendit itinere. Quumque in hac altera nuper descripta condi- 
cione versetur venerabilis sororis Theresiae a Iesu Infante Beatificationis 
causa, quantum Causa ipsa opportuna incidat tempori, quantoque chri- 
stifidelium prospiciat bono, exinde arguere licet atque aestimare, quod, 
ceu Theologorum communis sententia est: « Vera miracula non possunt 
« fieri nisi virtute divina: operatur enim ea Deus ad hominum utilitatem: 
« et hoc dupliciter: uno quidem modo ad veritatis praedicatae confirmatio- 
«nem: alio modo ad demonstrationem sanctitatis alicuius, quem Deus homi- 
« nibus vult proponere in exemplum virtutis... » (S. Thom., 2%, 2 quaest. 178, 
art. 2 in corp.). 

Itaque peculiare hoc nec parvi momenti Causae adiunctum effugere 
nequivit sacrum hunc Ordinem, qui suos velut ante oculos illud sibi con- 
stituere visus est. In generalibus namque eiusdem sacri Ordinis comitiis, 
quae, die sexta huius mensis martii, coram Sanctissimo Domino nostro 
Pio Papa XI celebrata sunt, proposito per Reverendissimum Cardinalem 
Antonium Vico, causae Relatorem, dubio: An, stante approbatione vir- 
tutum et duorum miraculorum, TUTO procedi possit ad solemnem venera- 
bilis Servae Dei sororis Theresiae a Iesu Infante Beatificationem? omnium 
qui convenerant, tum Reverendissimorum Cardinalium, tum Patrum 
Consultorum haec una eademque suffragatio fuit: tuto procedi posse. Quam- 
vis autem Sanctissimus Dominus Noster in eamdem prolixo animo de- 
scenderit sententiam, noluit tamen tantae utilitatis tantaeque expetitae 
laetitiae Causam supremo Suo decretorio absolvere iudicio, sed, ceu de 
more, hoc Sibi prorogandum duxit, ut interea precationi suppeteret spa- 
tium ad implorandum divinae Sapientiae praesidium et lumen. Quum- 
que mentem Suam patefacere statuisset, hodiernam selegit auspicatis- 
simam diem, qua sancti Patriarchae Ioseph, inclyti B. M. V. Sponsi Ec- 
clesiaeque Patroni percolitur festum; ideoque, divina Hostia ferventer 
oblata, ad Vaticanas Aedes arcessiri voluit Reverendissimum Cardinalem 
Antonium Vico, Episcopum Portuensem et S. Rufinae, Sacrae Rituum 
Congregationi Praefectum, causaeque Relatorem, una cum R. P. An- 
gelo Mariani, Fidei Promotore generali, meque insimul infrascripto Se- 

cretario, eisque adstantibus, solemniter edixit: Tuto procedi posse ad 80- 
lemnem venerabilis Servae Dei sororis Theresiae a Iesu Infante Beatifi- 
cationem. 

Hoc decretum publici iuris fieri, in acta Sacrae Rituum Congregationis 
referri, Litterasque apostolicas in forma Brevis de Beatificationis solem- 
nibus, ubi primum licuerit, in Basilica Vaticana celebrandis expediri iussit, 
decimo quarto Calendas apriles anno MOMXXIII. 


$8 A. Carp. Vico, Ep. Portuen. et S. Rufinae, 
S. R. C. Praefectus. 
L. S. 
Alexander Verde, Secretarius. 


II 
BAIONEN. 


BEATIFICATIONIS ET CANONIZATIONIS VEN. SERVI DEI MICHAELIS GARI- 
COITS, SACERDOTIS, FUNDATORIS CONGREGATIONIS PRESBYTERORUM A 
SACRO CORDE IESU, VULGO « DE BETHARRAM ». 


SUPER DUBIO 


An, stante approbatione virtutum et duorum miraculorum, TUTO procedi 
possit ad solemnem praefati venerabilis Servi Dei Beatificationem? 


Anno millesimo octingentesimo octuagesimo sexto, qui tertius supra 
vigesimum erat, ex quo venerabilis Dei Servus Michaél Garicoits, merito- 
rum magis quam dierum plenus, a mortali hac statione recesserat, in eccle- 
siastica Baionensi curia initium sui canonica sumpserat inquisitio super 
eiusdem Dei Famuli sanctitatis vitae, virtutum et miraculorum fama. 
Post elapsum fere quinquennium, actis ad finem perductis Romamque 
delatis, et aliis interea paratis, quae paranda e praescripto erant legis, 
introductio obtenta est causae Beatificationis: quandoquidem quae ad hoc 
necessario demonstrari oportebat, demonstrata revera fuisse, felix faustus- 
que comprobavit eventus. 

Ex eo namque, qui ordinaria potestate adornatus fuerat, processu, 
sanctitatis vitae, virtutum et miraculorum emersit fama, qua Servus Dei 
Michaél, quoad inter homines est diversatus, gavisus fuit, eoque vita functo, 
quin fama ipsa brevi concluderetur funeris hora, eiusdem Servi Dei me- 
moriam, actiones atque opera, tamquam individua prosecuta est comes, 
maiora quoque in dies suimet suscipiens incrementa ita scilicet, ut a Spi- 

ritu Sancto illa processisse dicenda sit, sicut, quum de sancto Bonaven- 
tura ageretur, scite sic scripserat Pavinus: « Quae fama magis attendenda 
« est; quia etiam post mortem ad haec usque tempora perseveravit: unde a 
« Spiritu Sancto dici debet processisse; nam quae non sunt ab Eo, non du- 
«rant » (apud Benedictum XIV, De Serv. Dei Beatificat. et Canoniz. Beat., 
lib. II, cap. XX XIX, n. 9). Ex vita insuper venerabilis Michaélis variis- 
que vitae partibus, quae in eisdem episcopali iure conditis tabulis fideliter 
distincteque describuntur, patuit, nullum peculiare promi posse obsta- 
culum, quod heroicarum virtutum, suo tempore, conficiendae proba- 
tioni manifesto repugnaret adeo ut, cuiusdam ad instar peremptoriae ex- 
ceptionis, vel ipsam prohiberet introductionem iudicii; quemadmodum, 
cum super scriptis venerabili Michaéli attributis praevia quaestio fuit, do- 
ctrinae, quam profitendam ac tuendam ille susceperat, bonitas posita est 
in aperto atque puritas. Hoc autem eo tanti pluris est faciendum, quo, 
dum omnia circum, tunc temporis, gallicanam et iansenisticam redolebant 
luem, venerabilis Michaé] nedum circumstantis aéris corruptione se infici 
passus non fuit, verum et, vix per eum licuit, ut de sua insalubritate re- 
mittens, paulatim sanesceret circumfusus aer, magno animo adlaboravit 
atque fructuose: ideoque ita se gerens et haec agens, mirifice confirmare 
visus est notam illam atque celebratam sancti Gregorii Magni sententiam: 
« Neque enim valde laudabile est, bonum esse cum bonis, sed bonum 
« esse cum malis. Sicuti enim gravioris culpae est, inter bonos bonum 
« non esse, ita immensi est praeconii, bonum etiam inter malos exstitisse » 
(Moral., lib. I, cap. I). 

Quum igitur cuncta praesto essent elementa, quibus causa Beatifica- 
tionis Servi Dei Michaélis Garicoits suum apud sacram rituum Congrega- 
tionem caperet exordium, a rec. mem. Leone Papa XIII signata idcirco 
fuit, quam vocant, Commissio, cuius praecipuus effectus hic fuit, ut ni- 
mirum, quavis adempta locorum Ordinariis potestate, unius Apostolicae 
Sedis reservationi subiecta maneret Causa. Eapropter, qui construendi 
postea fuerunt, iidem nonnisi Apostolica auctoritate constructi sunt pro- 
cessus, ex eisque praesertim idoneae paresque eductae sunt probationes 
sive pro heroicis declarandis virtutibus sive pro duobus, quibus opus erat, 
probandis miraculis, prout certo praeclaroque documento exstat unum 
et alterum editum riteque promulgatum Apostolicum decretum, quod no- 
vissimae iudiciariae huius actionis est fundamentum. 

Verumtamem, vix atque per Signaturam, ut inquiunt, Commissionis, 
Sancta Sedes huic Beatificationis causae suam apposuit manum, non ante 
ad ulteriora in Causa progredi licuit, quam, ope peculiaris cuiusdam ap- 
positeque conditae inquisitionis, ostendissent actores, Servo Dei Michaéli 

Garicoits nullas exhibitas fuisse nullasque exhiberi publici et ecclesiastici 
cultus significationes. Atque sapienter id quidem; nam cum de religioso 
cultu alicui Servo Dei, apud homines in Ecclesia militante exhibendo, 
agitur, nedum christiana plebs, verum et quaelibet alia, quaecumque ea 
demum sit, in ecclesiastica aut civili societate constituta dignitas gravis- 
simo huic vel minime immiscere se potest negotio, quippe quod ad unum 
Romanum Pont‘ficem, Christi in terris Vicarium, privativo pertinet iure. 
Quo posito, naturali exinde hoc descendit itinere: quod videlicet universam 
ex ordine recensenti seriem actorum, quae huc usque gesta fuisse constat, 
binae occurrant Sententiae, quarum una, anno millesime octingentesimo 
nonagesimo primo, ab Iudice per Baionensem Episcopum delegato, instan- 
tibus actoribus, prolata et ab Apostolica Sede confirmata, qua declaratum 
fuit, nec circa sepulcrum, seu tumulum, nec alibi circa reliquias, imagines alias- 
que memorias Servi Dei Michaélis Garicoits quidquid reperiri, quod publi- 
cum vetitumque culitum quoquomodo praeseferat; suprema vero altera Ro- 
mani Pontificis, Christi in terris Vicarii, Sententia, de qua hodiernum agit 
Apostolicum decretum. 

Equidem, ad eamdem integre perficiendam actorum seriem, hoc unum, 
iuxta sacri huius fori statuta, supererat inquirendum, utrum uempe ve- 
nerabili Servo Dei Michaéli Garicoits tuto decerni possent Beatorum hono- 
res. Quod sane praestitit Reverendissimus Cardinalis Ludovicus Billot, 
causae Relator; in generali quippe Congregatione, quae, die decima huius 
mensis aprilis, coram Sanctissimo Domino nostro Pio Papa XI habita 
est, proposito per eumdem Reverendissimum Cardinalem Dubio: An, 
stante approbatione virtutum et duorum miraculorum, TUTO procedi possit 
ad solemnem venerabilis Servi Dei Michaélis Garicoits Beatificationem? om- 
nes qui convenerant, tum Reverendissimi Cardinales tum Patres Consul- 
tores, tuto procedi posse unanimi responderunt suffragatione. Nihilominus 
Sanctissimus Dominus noster supremum distulit Suum ferre iudicium, 
cunctosque adhortatus est Suffragatores, ut Secum preces fundere perge- 
rent ad uberius lumen et consilium a divina Sapientia impetrandum. 
Quumque mentem Suam patefacere statuisset, hodiernam designavit Domi- 
nicam secundam post Pascha, qua die ab Ecclesia proponitur Evangelium 
Boni Pastoris; ideoque Sacris prius devotissime operatus, ad Vaticanas 
Aedes arcessiri voluit Reverendissimos Cardinales Antonium Vico, Epi- 
scopum Portuensem et S. Rufinae, sacrae rituum Congregationi Praefe- 
ctum, et Ludovicum Billot, causae Relatorem, una cum R. P. Angelo Ma- 
riani, Fidei Promotore generali, meque insimul infrascripto Secretario, 
eisque adstantibus, solemniter pronuntiavit: Tuto procedi posse ad solem- 
nem venerabilis Servi Dei Michaélis Garicoits Beatificationem. 

Hoe decretum in vulgus edi, in acta sacrae rituum Congregationis 
inseri, Litterasque apostolicas in forma Brevis de Beatificationis solemni- 
bus, ubi primum licuerit, in Basilica Vaticana celebrandis, expediri iussit, 
decimo septimo Calendas maii anno MCMXxII. 


A. CarD. Vico, Ep. Portuen. et 8. Rufinae, 
S. R. C. Praefectus. 
L. & 8. 
Alexander Verde, Secretarius. 


III 
ROMANA 


BEATIFICATIONIS ET CANONIZATIONIS VEN. SERVI DEI ROBERTI 8. R. E. 
CARDINALIS BELLARMINO, SOCIETATIS IESU. 


SUPER DUBIO 
An, et de quibus miraculis constet in casu et ad effectum, de quo agitur? 


Si qua umquam exstitit super virtutibus Causa, in qua perdiu copio- 
seque fuit disceptatum, haec profecto est venerabilis Servi Dei Roberti 
8S. R. E. Cardinalis Bellarmino Beatificationis causa. Huius namque hi- 
storiam sinceram et non corruptam si quis paullo altius repetat, varias- 
que sibi in memoriam revocet iustoque pretio aestimet vices, quibus illa 
longo varioque trium saeculorum spatio obnoxia facta fuit, illuc facili re- 
ctoque tramite equidem ille adducitur, ut probe vereque dignoscat, quid 
tandem sit, cur, nonnisi vix duos ante iam elapsos annos, tandiu vehe- 
menterque exspectatum Apostolicum prodierit decretum, quo rec. me. Be- 
nedictus Papa XV praefati venerabilis Dei Famuli Roberti S. R. E. Car- 
dinalis Bellarmino heroicas declaravit sancivitque virtutes. Ista enim, 
quae tam diuturna tamque insueta praenobili Causae huic inlata fuit cun- 
ctatio, quaeque eiusdem actorum intercepit cursum, qui prosper non minus 
quam expeditus inde ab initio processerat, nequaquam cum perspectis 
et exploratis, quibus Causa ipsa intus potitur et ditescit, componi potest 
praeclaris meritis eisque immo manifesto repugnat; ideoque eadem cun- 
ctatio ex aliis omnino, longeque generis diversi, quaeque extrinsecus ob- 
venerunt, repetenda est de industria paratis impedimentis. In quam qui- 
dem sententiam eo pronior quis descendit, quo inde a prima lectissimae 
Causae huius propositione, cum videlicet nullum adhuc subrepserat ad- 

versae partis studium, in id unum, hoc est heroicas agnoscere et profiteri 
venerabilis Bellarmino virtutes, mirum in modum iudicia conspirare cer- 
nit virorum, in peculiari sacri huius fori disciplina magistrorum, eosque 
inter, illius, cui dbiiciendi commissum erat munus, quique in officio Fidei 
Promotoris ipsum proxime antecesserat Benedictum Papam XIV, eique 
nomen Prosper Bottini, Lucensis, Archiepiscopus Myrensis. Hic sane iu 
Congregatione generali super virtutibus venerabilis Bellarmino, anno mil- 
lesimo sexcentesimo septuagesimo septimo, coram sa. me. venerabili Inno- 
centio Papa XI, hoc suum promebat votum: 

« Ex Divini Spiritus testificatione Beatus dicitur vir, ad quem exor- 
«nandum tres caelestis animi dotes conspirant, videlicet, ut inventus sit 
« sine macula, post aurum non abierit, nec speraverit in pecuniae thesauris; 
« adeoque insolitum et heroicum triplex hoc decus esse statuit Sapiens 
« divinitus afflatus, ut exclamet, correptus admiratione tam eximiae vir- 
« tutis: Quis est hic, et laudabimus eum? fecit enim mirabilia in vita sua. 
« Merito igitur approbandae videntur in gradu heroico virtutes Cardinalis 
« Bellarmini, qui adeo fuit inventus sine macula, ut nec in venialem quidem . 
«culpam sponte ac consulto umquam inciderit; et post aurum certe non 
« abiit, qui non solum in pauperum et Ecclesiae usus illud erogaverit, sed 
« frequenter aes alienum ob id contraxerit, et sacris Horis in choro Archie- 
« piscopus quotidie interfuerit, ut suo labore lucraretur proventus paupe- 
«ribus distribuendos; nec profecto speravit in pecuniae thesauris, quum 
« sacros honores, a quibus locupletari poterat, nonnisi coactus acceperit, 
« oblatos ecclesiae Capuanae reditus, dum illam dimisit, respuerit, con- 
« sanguineos in vita non ditaverit, et moriens nihil eis reliquerit, nisi parvam 
« Crucem argenteam cum Sanctorum reliquiis, et adeo pauper obierit, ut 
« sine Pontificis auxilio non potuisset ei consuetum funus exhiberi. Quum 
« igitur ex his praerogativis constet abunde concurrisse in Bellarmino illa 
«omnia, quae ad declarandum virum Beatum requirit Sapiens, desiderari 
« profecto non possunt heroica caritas in Deum frequentissimo orandi studio 
« contestata; zelus admirabilis salutis proximorum, quo incensus egregie 
« pro Ecclesia, praesertim in haereticos et voce et scriptis pugnavit, demissio 
« animi, mansuetudo, contemptus omnis periturae felicitatis, et spes unice 
« in Deum fixa, aliaeque virtutes, quas in illo, praeter multos testes iuratos, 
«admirati sunt tot insignes probitate et sapientia 8. R. E. Cardinales ». 
Aliisque additis, suffragio suo finem imponebat gravissimis hisce verbis: 
Quamobrem, Beatissime Pater, quum egregie soluta videantur, quae contra 
Ven. Servum Dei ex munere meo obieci, in praesenti, pro veritate sententiam 
proferre iussus, censeo plene constare de ipsius virtutibus tam theologalibus 
quam cardinalibus in gradu heroico (Posit. sup. Virtut., vol. I, pag. 44—45). 

Hactenus Prosper Bottini, Fidei Promotor, cuius in animo ideo tam 
firma, ceu nuper videre fuit, de venerabilis Bellarmino virtutibus inse- 
derat opinio; quippe in eisdem processibus, quos pro fideli et vigili crediti 
sibi muneris perfunctione versatus lustratusque ille fuerat, una simul 
cum virtutibus narrata quoque et descripta adinvenerat miracula, quae, 
precibus et meritis Servi sui Roberti Bellarmino, et statim fere post pre- 
tiosum illius obitum, patraverat Deus, quibusque ab eo heroice exercitas, 
ratas habere et confirmare dignatus fuerat virtutes. Et revera, Prosperum 
Bottini, Fidei Promotorem, hac sua opinione minime fefellisse seipsum, 
hodiernus felix faustusque commonstrat exitus. Binae siquidem, quae ad 
cognoscendum propositae fuerunt sanationes, vetustae sane sunt, quin 
tamen praefato ex capite aliquid detrimenti capere illae queant. Etenim, 
si iuridica vis spectetur, probationes, quibus utuntur actores, utpote quae 
opportuno tempore collectae, necessariis se praebent instructas praesidiis, 
quae, cum de probandis miraculis agitatur quaestio, conditae deposcunt 
leges. Quod si ab iuris praescripto ad intimam perpendendam rei sub- 
stantiam convertatur animus, melior procul dubio harum duarum sana- 
tionum in conspectum nunc se prodit conditio atque tunc erat, cum se- 
quutae illae fuerunt; quandoquidem iudicium, quod, tribus abhinc ferme 
saeculis, circa praeternaturalem utriusque facti qualitatem, ediderant, ri- 
teque postmodum in apostolico processu auditi et excussi ample diser- 
teque testati fuerant medicus et chirurgus, qui sive puerulo Ignatio 
De Lazzaris sive piae mulieri Arsiliae Altissimi a curatione exstiterant, 
plenam atque solemnem sui nanciscitur confirmationem in iudicio, quod 
plane conforme hodierni artis salutaris periti viri, a sacro hoc Ordine 
adlecti, cunctis prius sedulo perpensis et consideratis, sibi ferendum esse 
pro sua scientia et conscientia muneris sui esse duxerunt. 

Quapropter, sicut exspectandum et necessarium profecto erat, hae 
sanationes binae, vetustati ereptae, et recentioris scientiae lumine illu- 
stratae, vindicatae et firmatae, tamquam veri nominis prodigio effectae, 
ulla sine difficultate habitae sunt, et haberi debebant ab imperitis quoque 
et medicarum rerum ignaris hominibus, quippe quos nullo sane pacto 
fugere poterat, numquam fieri posse, ut, quemadmodum utroque in casu 
disceptationi subiecto, post exoratum venerabilis Bellarmino patroci- 
nium, evenisse ex actis et probatis constat, una simul sint duo haec: orga- 
nicus nempe morbus et organici morbi instantanea et perfecta sanatio. Quo- 
minus enim hoc accidat, indubitanter obstant naturae creatae vires, quas 
eidem constituit et praefinivit naturae auctor Dens. Natura siquidem, 
ut sciunt omnes et ignorare potest nemo, cum de reparandis agitur humani 
corporis partibus materialiter laesis, etsi artis subsidio adiuta, agere tamen 

non potest per saltus, sed eidem a suo Creatore praestituti fines, quosque 
praetergredi ipsa nequit, consentiunt solummodo, ut in hoc suo redinte- 
grationis opere lente, gradatim et pedetentim procedat. Quae sane omnia 
eiusmodi quum sint, quae iustae nulli obnoxia fteri queant dubitationi, 
nullumque prudentem et cordatum virum inveniant contradictorem, eorum 
idcirco vi et potestate omnem exstingui oportuit disceptationem; ante- 
praeparatoriam proinde et praeparatoriam, quae praecesserant, Congre- 
gationes, generalis subsecuta est Congregatio, quae, die decima huius 
currentis mensis aprilis, coram Sanctissimo Domino nostro Pio Papa XI 
coacta fuit. In qua a Reverendissimo Cardinali Aidano Gasquet, causae 
Relatore, sequens ad discutiendum propositum est dubium: An, e de 
quibus miraculis constet in casu et ad effectum, de quo agitur? Reverendis- 
simi Cardinales et Patres Consultores sua quisque ex ordine pandiderunut 
suffragia, quae laeto intentoque animo prosecutus est Sanctissimus Do- 
minus noster; sed, uti de more, mentem Suam aperire distulit, graviterque 
Secum reputans, quanti res ponderis esset, spatium Sibi sumpsit divinae 
opis implorandae. Hodierna vero Dominica secunda post Pascha, qua die 
Iesus Christus in Evangelio exhibetur exemplar et forma Boni Pastoris, 
qui animam suam dat pro ovibus suis, sacris Mysteriis piissime celebratis, 
ad Vaticanas Aedes arcessiri iussit Reverendissimos Cardinales Antonium 
Vico, Episcopum Portuensem et S. Rufinae, sacrae rituum Congregationi 
Praefectum, et Aidanum Gasquet, causae Relatorem, una cum R. P. An- 
gelo Mariani, Fidei Promotore generali, meque insimul infrascripto Se- 
cretario, eisque adstantibus, solemniter edixit: Constare de utroque propo- 
sito miraculo; de primo scilicet instantaneae perfectaeque sanationis pueruli 
Ignatii De Lazzaris a gravi cerebri commotione et a crasso haematomate in 
regione temporali dextera, quae duo ex eiusdem Ignatii ab alto in terram 
prolapsu fuerant producta; deque altero instantaneae perfectaeque sanationis 
Arsiliae Altissimi ab ulcerato tumore haemorrhoidali. 

Hoe autem decretum publici iuris fieri et in acta sacrae rituum Con- 
gregationis referri mandavit decimo septimo Calendas maii anno MCMXXIII. 


8 A. Carp. Vico, Ep. Portuen. et S. Rufinae, 
S. R. C. Praefectus. 
L. 8. 
Alexander Verde, Secretarius. 

IV 


ORDINIS FRATRUM MINORUM 


DUBIA 
DE CEREO PASCHALI 


A Rmo Procuratore generali Ordinis Fratrum Minorum sequentia du- 
bia Sacrae Rituum Congregationi pro opportuna solutione humiliter exhi- 
bita sunt, videlicet: 

Per decretum n. 3479 Societatis Iesu, die 8 februarii 1879, ad II, pro- 
posito dubio: « Num quoties datur benedictio Ssmi Sacramenti cum Osten- 
« sorio, tempore paschali, cereum paschalem toties accendere liceat? » re- 
sponsum fuit: Negative. 

Nune quaeritur circa sensum huius responsi: 

«I, An cereus paschalis accensus in Vesperis debeat exstingui etsi Be- 
«nedictio cum Ssmo Sacramento immediate sequatur? ». 

«II. An, si Missae solemnes aut solemnes Vesperae, tempore paschali, 
« celebrentur coram Ssmho Sacramento solemniter exposito, cereus paschalis 
« accendendus sit, vel non? ». 

Et Sacra eadem Congregatio, audito specialis Commissionis suffragio, 
omnibus perpensis, ita respondendum censuit: 

Ad I. Posse cereum paschalem retineri accensum. 

Ad II. Affirmative ad primam partem, negative ad secundam. 

Atque ita rescripsit ac declaravit, die 13 aprilis 1923. 


A. Carp. Vico, Episcopus Portuen. et S. Rufinae, 
S. R. C. Praefectus. 


L. & 8. 
Alexander Verde, Secretarius. 
Vv 
CONIMBRICEN. 
DUBIA 


Sacerdos Antonius Garcia Ribeiro de Vasconcellos, Cathedralis Eccle- 
siae Conimbricen. in Lusitania Archidiaconus et dioecesis Calendarista, 
de sui Revmi Episcopi Ordinarii licentia, Sacrae Rituum Congregationi 
humillime proposuit, pro authentica resolutione, sequentia dubia: 

I. Die in quam ab Ordinario transfertur externa solemnitas festi 
Sacratissimi Cordis Jesus, manetne privilegium celebrandi Missam solem- 
nem et Missas lectas de eodem festo, iuxta decretum Sacrae Rituum 

Congregationis N. 3960 in una Romana diei 23 iulii 1897 aut observari 
debet quod de Missa votiva solemni pro re gravi et publica simul causa 
statuunt « Additiones et variationes in Rubricis Missalis ad normam 
Bullae Divino afflatu, tit. II, n. 3 »? 

II. Cum Officium divinum privatim persolvitur, nulla post Laudes 
et ceteras Horas, ob rationabilem causam, interruptione facta, an finalis 
Antiphona Beatae Mariae Virginis semel tantum debeat dici, nempe post 
Completorium? Et quatenus affirmative, an etiam idem dicendum in 
recitatione chorali, si officium non terminetur, nec discedatur a Choro 
nisi Completorio expleto, uti solet a plurimis annis in Ecclesia Cathedrali 
Conimbricensi? 

Et Sacra eadem Congregatio, audito specialis Commissionis voto, pro- 
positis quaestionibus ita respondendum censuit: 

Ad I. Quoad dies in quibus permittunttr Missa cum cantu et Missae 
lectae servetur Decretum N. 3960 Romana 23 iulii 1897. Quoad Com- 
memorationes et Orationes in eisdem Missis et quoad Commemorationem 
Missae impeditae, serventur novae Rubricae Missalis, tit. V, n. 3 et 4, 
et tit. VI, n. 1, et 4. 

Ad II. In utroque casu sufficit ut Antiphona finalis Beatae Mariae 
Virginis semel tantum, post Completorium recitetur. 

Atque ita rescripsit ac declaravit, die 20 Aprilis 1923. 


be A. Card. Vico, Ep. Portuen. et S. Rufinae, 
S. R. C. Praefectus. 
L. 8. 
Alexander Verde, Seoretarius. 


SACRA CONGREGATIO 
PRO ECCLESIA ORIENTALI 


NOMINATIONES 


Decreto huius Sacrae Congregationis, die 31 martii 1923, Ssmus Diius 
Noster nominare dignatus est R. P. D. Ernestum Filippi, Archiepiscopum 
titularem Sardicensem, Delegatum Apostolicum Constantinopolitanum. 

Decreto huius Sacrae Congregationis, die 18 aprilis 1923, R. P. Paulus 
Voillard, Vicarius Generalis Congreg. Missionariorum Africae, nominatus 
est Delegatus ad nutum 8. Sedis in Seminario Graeco-Melchitico a 8. Anna 
in Ierusalem. 

DIARIUM ROMANAE CURIAE 


S. CONGREGAZIONE DEI RITI 


Martedi 10 aprile 1923, nel Palazzo Apostolico Vaticano, dinanzi alla 
augusta presenza del Santo Padre, si 6 tenuta la Congregazione Generale dei 
Sacri Riti, nella quale gli Eminentissimi e Reverendissimi Signori Cardinali e i 
Reverendissimi Prelati e Consultori teologi, che la compongono, hanno discusso 
e dato il loro voto, dapprima sul dubbio detto del Tuto per la solenne beati- 
ficazione del Ven. Michele Garicoits, prete secolare, fondatore della Congrega- 
zione dei Preti del Sacro Cuore di Gest, detta di Betharram; e quindi sopra due 
miracoli, che si asseriscono operati da Dio per intercessione del Ven. Servo di 
Dio Cardinale Roberto Bellarmino, della Compagnia di Gest, i quali miracoli 
sono proposti per la sua beatificazione. 


Martedi 24 aprile 1923, nel Palazzo Apostolico Vaticano, dinanzi alla 
augusta presenza del Santo Padre, si é tenuta la Congregazione Generale dei 
Sacri Riti, nella quale gli Eminentissimi e Reverendissimi Signori Cardinali e i 
Reverendissimi Prelati e Consultori teologi, che la compongono, hanno discusso 
e dato il loro voto, dapprima sul dubbio detto del Tuto per la solenne beati- 
ficazione del Ven. Servo di Dio Roberto Cardinale Bellarmino, della Compagnia 
di Gesi; indi sul dubbio dell’eroismo delle virti: esercitate dal Ven. Servo di 
Dio Fr. Mariano di Rocca Casale, laico professo dell’Ordine dei Frati Minori. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre si é degnato di 
nominare : 


4 aprile 1923. L’ E.mo Sig. Cardinale Camillo Laurenti, Protettore delle Suore 
di Nazareth in Milano. 

7 » » Il Rev.mo P. Felice M. Cappello, 8. I., Consultore della Sacra 
Congregazione del Concilio. 

16 5) »  Monsig. Giulio Serafini, Vescovo tit. di Lampsaco, e il Rev.mo 
P. Giuseppe Lemius, degli Oblati di Maria Imma- 
colata, Consultori della Sacra Oongregazione per la 
Chiesa Orientale. 


: 

20 aprile 1923. L’E.mo Sig. Card. Gaetano De Lai, Protettore delle Piccole 
Suore della Sacra Famiglia. 


» > » L’E.mo Sig. Card. Giovanni Tacci, Protettore delle Madri Pie 
di Ovada. 
22 » » L’E.mo Sig. Cardinale Andrea Friihwirth, Protettore delle 


Suore di Maria SS.ma Addolorata, in Roma. 
24 > » L’E.mo Sig. Card. Francesco Ehbrie, Membro della Sacra Con- 
gregazione degli Affari Ecclesiastici Straordinari. 


Con Brevi Apostolici il Santo Padre Pio XI, felicemente regnante, si é 
degnato nominare: 


Assistente al Soglio Pontificio: 


16 aprile 1923. Monsig. Giuseppe Francesco Busch, Vescovo di 8. Cloud (Min- 
nesota). 


Protonotarii Apostolicit ad instar participantium: 


27 ottobre 1922. Monsig. Giovanni Krupinski, della diocesi di Cracovia. 
27 marzo 1923. Monsig. Costantino Bohaczewskyi, della diocesi di Premislia. 
6 aprile » Monsig. Giuseppe Freri, dell’archidiocesi di Lione. 
» »  Monsig. Emmanuele Béchetoille, della medesima archidiocesi. 
19 > » Monsig. Francesco Van Antwerp, della diocesi di Detroit. 


Prelati Domestici di 8. 8.: 


23 dicembre 1922. Monsig. Massimo Pilon, dell’archidiocesi di Edmonton. 
7 marzo 1923. Monsig. Giovanni Di Vano, della diocesi di Viterbo. 
26 » « Monsig. Dionigi Morris, dell’archidiocesi di Toronto. 


. » »  Monsig. Giovanni I. Kelly, della diocesi di Hamilton. 
2 » » Monsig. Giuseppe A. O’ Sullivan, della medesima diocesi. 
27 » »  Monsig. Augusto Bizzarri (Roma). 
> > »  Monsig. Basilio Pynilo, della diocesi di Premislia. 
7 aprile »  Monsig. Francesco Gozo, della diocesi di Savona. 
12 a » Monsig. Tommaso Mc Laughlin, della diocesi di Newark. 
14 > »  Monsig. Onilo Milot, della diocesi di Nicolet. 
y » »  Monsig. Lodovico Vittore Thibaudier, della medesima diocesi. 
17 » » Monsig. Lorenzo Weinsteffer, della diocesi di Losanna. 
18 » » Monsig. Giovanni Allasia, dell’archidiocesi di Torino. 


19 » » Monsig. Giovanni M. Doyle, della diocesi di Detroit. 

ONORIFICENZE 
Con Brevi Apostolici il Santo Padre Pio XI, felicemente regnante, si é 
degnato di conferire le seguenti onorificenze: 
La Commenda con Placca dell’Ordine di 8. Gregorio Magno; classe civile: 
16 aprile 1923. Al sig. Federico Calmeyn, dell’archidiocesi di Malines. 


La Commenda dell’Ordine di 8. Gregorio Magno, classe civile: 


7 aprile 1923. Al sig. Alfonso Versteylen, dell’archidiocesi di Malines. 
» » » Al sig. Rodolfo De Reding-Bibéregg, dell’archidioc. di Atene. 


» » » Al sig. Alessandro Martinengo, della diocesi di Savona. 
11 » » Al sig. Vittorio Buratti, della diocesi di Biella. 
12 » » Al sig. Giorgio de Noaillat, dell’archidiocesi di Tours. 
14 » » Al sig. Pietro de Magalhées Machado, dell’archidiocesi di 
Rio Janeiro. 


» » » Al sig. cav. Pio Pagliucchi (Roma). 


Il Cavalierato dell’Ordine di S. Gregorio Magno, classe civile: 


1 marzo 1923. Al sig. archit. Giovanni Stuyt, residente all’ Aja. 
24 » » Al sig. Giovanni Antonio Caminada, della diocesi di Haarlem. 
26 » » Al sig. Giuseppe Gisquiére, dell’archidiocesi di Malines. 

. » » Al sig. Augusto Berselli, dell’archidiocesi di Bologna. 

7 aprile » Al sig. avv. Giacomo de Vivie-Regie, della diocesi di Agen. 


» » Al sig. Brasida Poggio, dell’archidiocesi di Atene. 
» » » Al sig. dott. Agostino Molfino, della diocesi di Savona. 
9 » » Al sig. Livio Montalbetti (Roma). 
10 « » Al sig. Paolo Duverger, dell’archidiocesi di Cambrai. 


i4 ” » Al sig. dott. Sebastiano Indelicato, della diocesi di Acireale. 
15 » » Al sig. Leopoldo Silli (Roma). 

16 » » Al sig. conte Paolo de Rouge, della diocesi di Amiens. 

, » » Al sig. Paolo Van Hamme, dell’archidiocesi di Malines. 

» » » Al sig. Davide Fiorani, della diocesi di Fabriano e Matelica. 
. + » Al sig. Alessandro Micheli, della medesima diocesi. 


Il Cavalierato dell’Ordine di San Silvestro Papa: 
16 aprile 1923. Al sig. Giuseppe Cottino, dell’archidiocesi di Torino. 

MAGGIORDOMATO DI SUA SANTITA 


NOMINE 


Con Biglietti di S. E. R.ma Monsignor Maggiordomo, il Santo Padre si é 
degnato di nominare: 


Camerieri Segreti soprannumerari di 8. 8.: 


16 marzo 1923. Monsig. Antonio De Giovanni, della diocesi di Ugento. 

26 » » Monsig. Enrico Agostini (Roma). 

27 » » Monsig. Lorenzo Yang, del Vicariato Apostolico di Canton. 
» » » Monsig. Michelangelo Grancelli, della diocesi di Verona. 
aprile » Monsig. Valentino Dabrowski, della diocesi di Culma. 

v » »  Monsig. Michele Jackowskyi, dell’ archidiocesi di Leopoli. 

» » »  Monsig. Giovanni Aleksewicz, della medesima archidiocesi. 

» ’ »  Monsig. Stefano Juryk, della medesima archidiocesi. 

» » »  Monsig. Stefano Horodeckyi, della medesima archidiocesi. 

» » »  Monsig. Michele Cehelskyi, della medesima archidiocesi. 

» » » Monsig. Pietro Shankowskyi, della medesima archidiocesi. 

7 2 »  Monsig. Giacomo Chiaffrino, dell‘archidiocesi di Torino. 

» » »  Monsig. Giuseppe Fravega, della medesima archidiocesi. 
9 
» 


” »  Monsig. Carlo Francesco le Blanc, dell’archidioc. di Utrecht. 
» » Monsig. Emmanuele Phares, dell’archidiocesi di Parigi. 

10 .- »  Monsig. Giorgio Major, della diocesi di Giavarino. 

I7 » »  Monsig. Giovanni Brennan, della diocesi di Auckland. 

» » »  Monsig. Cirillo Bafinka, dell’archidiocesi di Olomouc. 

» » » Monsig. Giovanni Miller, della medesima archidiocesi. 

> » »  Monsig. Luigi Carame, della diocesi di Soissons. 

a » »  Monsig. Alessandro Jaivenoia, della diocesi di Troyes. 

18 » »  Monsig. Francesco Kulhanek, della diocesi di Krélové Hradec. 

» » » Monsig. Luigi Wittich, della medesima diocesi. 

» » » Monsig. Giovanni Sladecék, della diocesi di Litomérice. 

’ » »  Monsig. Adolfo Kihnl, della medesima diocesi. 

» + »  Monsig. Solomanno Széll, della medesima diocesi. 


20 » »  Monsig. Antonio Weber, della medesima diocesi. 
» » »  Monsig. Venceslao Pohl, della medesima diocesi. 
» » »  Monsig. Jaroslao Varhulik, della medesima diocesi. 


Camerieri Segreti di Spada e Cappa soprannumerari di 8. 8.: 
20 marzo 1923. Il sig. conte Oscar Bopp de Oberstadt, della dioc. di Rockford. 
22 » » Ilsig. conte Fidelio P4lffy, dell’archidiocesi di Strigonia. 
11 aprile » Il sig. Francesco de Papen, della diocesi di Monastir. 

17 aprile 1923. Il sig. marchese Felice Santangelo, dell’ archidiocesi di Napoli. 
D > » Il sig. Giuseppe Vivé y Cervera, dell’ archidiocesi di Burgos. 
23 > » Tl conte Giuseppe Caccia Dominioni, dell’archidicc. di Milano. 


Camerieri d’onore in abito paonazzo di 8. 8.: 


22 marzo 1923. Monsig. Salvatore Fiore, della diocesi di Nicosia. 
5 aprile » Monsig. Antonio Carolazzo, della diocesi di Concordia. 
> » Monsig. Francesco Petrucci, della dioc. di Citta della Pieve. 
16 » » Monsig. Alfonso Maria Frecceri, della diocesi di Savona. 
17 » » Monsig. Brunone Schneider, dell’archidiocesi di Olomouc. 
> > » Monsig. Innocenzo Obdridlek, della medesima archidiocesi. 


Cameriere d’onore di Spada e Cappa soprannumerario di 8. 8.: 


21 marzo 1923. Tl sig. Ippolito de Luiski, della diocesi di Culma. 


Cameriere d’onore extra Urbem di S. 8.: 


11 aprile 1923. Monsig. Guglielmo Filieler, della diocesi di Coira. 


Cappellano segreto @onore di 8. 8.: 
20 marzo 1923. Monsig. Paolo Zs4mbski, dell’archidiocesi di Strigonia. 


Cappellano d’onore extra Urbem di 8. 8. 
18 aprile 1923. Monsig. Alessandro Kovacs, della diocesi di Vacia. 


NECROLOGIO 


4 febbraio 1923. Monsig. Carlo O’ Reilly, Vescovo di Lincoln (U. S. A.). 
25 marzo » Monsig. Enrico Sanchez y Paredes, Arcivescovo di Puebla de 
los Angeles (Messico). 
1 aprile »  Monsig. Emmanuele Antonio Arboleda, Arciv. di Popayan 
Monsig. Mariano Antonio Espinosa, Arciv. di Buenos Aires 
Monsig. Federico Hopkins, Vescovo tit. di Atribi, Vicario 
Apostolico dell’Honduras inglese. 
2 maggio » Monsig. Edmondo Luypen, Vescovo tit. di Oropo, Vicario 
Apostolico di Batavia (Isola di Giava). 

